qundao/data-zh-poetry huggingface dataset:
谢叶处士写照
作者：楼钥
朝代：宋

老我旧曾官日边，随众年除仍岁迁。
母子日夜念乡国，但欲共耕绵上田。
叶君写照妙一世，画我形模在山水。
有如虎头貌幼舆，正合置之岩石裏。
犹记有客为谀言，盍更野服为貂蝉。
我笑不答心不然，拂衣径得归林泉。
归来岁月不知久，十余年中何不有。
此心炯炯尚如丹，只为幽忧成老丑。
久矣与世俱相忘，荷君念我应老苍。
新图白髭添一二，岂知双鬓皆成霜。
两图对挂耿相照，顾盼从容成一笑。
更添松竹作寿星，我已甘心就枯槁。
人言姿态与真同，如照止水窥青铜。
明知已非故吾矣，小孙指点能呼翁。
君居天街号称首，侯王生面罗左右。
边头飞将新立功，飒爽英气照窗牖。
名满四方求者多，千金造门君不呵。
能事固不受促迫，应酬虽繁可柰何。
胡为有暇及衰朽，楚楚装池意尤厚。
我今已是行路人，不须重累丹青手。
谢叶处士写照
作者：楼钥
朝代：宋

老我旧曾官日边，随众年除仍岁迁。母子日夜念乡国，但欲共耕绵上田。叶君写照妙一世，画我形模在山水。有如虎头貌幼舆，正合置之岩石里。犹记有客为谀言，盍更野服为貂蝉。我笑不答心不然，拂衣径得归林泉。归来岁月不知久，十馀年中何不有。此心炯炯尚如丹，只为幽忧成老丑。久矣与世俱相忘，荷君念我应老苍。新图白髭添一二，岂知双鬓皆成霜。两图对挂耿相照，顾盼从容成一笑。更添松竹作寿星，我已甘心就枯槁。人言姿态与真同，如照止水窥青铜。明知已非故吾矣，小孙指点能呼翁。君居天街号称首，侯王生面罗左右。边头飞将新立功，飒爽英气照窗牖。名满四方求者多，千金造门君不呵。能事固不受促迫，应酬虽繁可柰何。胡为有暇及衰朽，楚楚装池意尤厚。我今已是行路人，不须重累丹青手。
谢太守送雪次韵
作者：楼钥
朝代：宋

一冬祇见晓霜寒，未得飞霙万里看。
多谢黄堂赠圭璧，欲从乳窦倚栏干。
檐高安有冰成柱，坐久空余水在盘。
岁晚愿呈三白瑞，要观积玉满林端。
谢太守送雪次韵
作者：楼钥
朝代：宋

一冬祇见晓霜寒，未得飞霙万里看。多谢黄堂赠圭璧，欲从乳窦倚栏干。檐高安有冰成柱，坐久空馀水在盘。岁晚愿呈三白瑞，要观积玉满林端。
谢少微兄惠牡丹
作者：楼钥
朝代：宋

乍观泉石分新种，想为黟山忆旧葩。病后不妨风韵在，此花之外更无花。方剪栏干第四花，玉人联袂过吾家。捻红玉翼皆名品，醉眼相看到日斜。箫鼓声中醉九旬，落红万点正愁人。眼明忽见倾城色，更向尊前作好春。
谢少微兄惠牡丹·其一
作者：楼钥
朝代：宋
体裁：七言绝句

乍观泉石分新种，想为黟山忆旧葩。病后不妨风韵在，此花之外更无花。
谢少微兄惠牡丹·其三
作者：楼钥
朝代：宋
体裁：七言绝句

箫鼓声中醉九旬，落红万点正愁人。眼明忽见倾城色，更向尊前作好春。
谢少微兄惠牡丹·其二
作者：楼钥
朝代：宋
体裁：七言绝句

方剪栏干第四花，玉人联袂过吾家。捻红玉翼皆名品，醉眼相看到日斜。
谢文思许尚之石函广陵散谱
作者：楼钥
朝代：宋

叔夜千载人，生也当晋魏。君卑臣寖强，骎骎司马氏。幽愤无所泄，舒写向桐梓。慢商与宫同，惨痛声足备。规模既弘阔，音节分巨细。拨剌洎全扶，他曲安有是。昌黎赠颖师，必为此曲制。昵昵变轩昂，悲壮见英气。形容泛丝声，云絮无根蒂。孤凤出喧啾，或失千丈势。谓此琵琶诗，欧苏俱过矣。余生无他好，嗜此如嗜芰。清弹五十年，良夜或无寐。向时几似之，激烈至流涕。素考韩皋言，神授托奇诡。别姊取韩相，多用聂政事。近读清真序，始知石函秘。贤哉许阿讷，自言家有此。文君昔宝藏，人亡琴亦废。荷君重然诺，写谱远相寄。按拍三十六，大同小有异。此即名止息，八拍信为赘。君远未能来，我老从此逝。何当为君弹，更穷不尽意。
谢文思许尚之石函广陵散谱
作者：楼钥
朝代：宋

叔夜千载人，生也当晋魏。
君卑臣寖强，骎骎司马氏。
幽愤无所洩，舒写向桐梓。
慢商与宫同，惨痛声足备。
规橅既弘阔，音节分巨细。
拨剌洎全扶，他曲安有是。
昌黎赠颖师，必为此曲制。
昵昵变轩昂，悲壮见英气。
形容泛丝声，云絮无根蔕。
孤凤出喧啾，或失千丈势。
谓此琵琶诗，欧苏俱过矣。
余生无他好，嗜此如嗜芰。
清弹五十年，良夜或无寐。
向时几似之，激烈至流涕。
素考韩皋言，神授託奇诡。
别姊取韩相，多用聂政事。
近读清真序，始知石函秘。
贤哉许阿讷，自言家有此。
文君昔宝藏，人亡琴亦废。
荷君重然诺，写谱远相寄。
按拍三十六，大同小有异。
此即名止息，八拍信为赘。
君远未能来，我老从此逝。
何当为君弹，更穷不尽意。
谢景英送郑景元篇末见属次韵
作者：楼钥
朝代：宋

张罗清似翟公门，门外都无野雀喧。可但风流追鲍谢，直教高论到羲轩。绝怜父子为知己，时把文章得细论。个里是非何足较，乍贤乍佞一王尊。
谢景英送郑景元篇末见属次韵
作者：楼钥
朝代：宋

张罗清似翟公门，门外都无野雀喧。
可但风流追鲍谢，直教高论到羲轩。
绝怜父子为知己，时把文章得细论。
箇裏是非何足较，乍贤乍佞一王尊。
谢林德久正字惠诗次韵
作者：楼钥
朝代：宋

老我甘投閒，晏然十三秋。兹来何所似，反衣狐白裘。京尘素为缁，梦寐思首丘。低徊未成去，黾勉终自羞。久闻歌楚骚，欲见知无由。诗文惠盈轴，一诵消百忧。便当细论文，夜雨同春刍。平生万事了，此去复何求。尚贪未见书，痛洗千斛愁。得此不翅足，携归老先畴。
谢林德久正字惠诗次韵
作者：楼钥
朝代：宋

老我甘投閒，晏然十三秋。
兹来何所似，反衣狐白裘。
京尘素为缁，梦寐思首丘。
低徊未成去，黾勉终自羞。
久闻歌楚骚，欲见知无由。
诗文惠盈轴，一诵消百忧。
便当细论文，夜雨同春蒭。
平生万事了，此去復何求。
尚贪未见书，痛洗千斛愁。
得此不翅足，携归老先畴。
谢林景思和韵
作者：楼钥
朝代：宋
体裁：七言绝句

黄昏门外六花飞，困倚胡床醉不知。冻合玉楼犹强项，拥衾方咏雪巢诗。
谢湖山居士示和陶诗
作者：楼钥
朝代：宋

渊明千载人，风节仰孤峭。
岂惟辞督邮，莲社不得召。
书不求甚解，眼高得玄要。
诗亦本无意，但写胸中妙。
齐梁纷众作，嘈杂春禽叫。
稚子候檐隙，文通剧搜绍。
矫矫玉局翁，尚友谢浮漂。
饱吃惠州饭，追和欲同调。
湖山老居士，宏才盍廊庙。
出入官五纪，怀归自年少。
屡赓归来辞，吾行有先兆。
老龙卧林壑，年高德弥邵。
向来批敕手，甘心事耕钓。
筑室据仙居，泉石造深穾。
亭榭望堂皇，蓬莱对圆峤。
涉园日成趣，遇客酒频釂。
岩岩鸾鹤姿，炯炯双眸瞭。
堕体黜聪明，坐忘乐遗照。
西畴时告春，东皋快舒啸。
襟期古暗合，此事不容诏。
尽和靖节诗，笔走追风骠。
又如裴旻剑，腾空径投鞘。
人生嗜慾深，山林不供烧。
何当从公游，翛然宁荷莜。
小子敢言诗，未免事华彯。
西施难效颦，邯郸恐贻笑。
思欲焚旧藁，世味轻咀嚼。
稍寻韦苏州，旁引孟贞曜。
绝去翰墨畦，毋凿浑沌窍。
尚或庶几焉，未暇期速肖。
谢湖山居士示和陶诗
作者：楼钥
朝代：宋

渊明千载人，风节仰孤峭。岂惟辞督邮，莲社不得召。书不求甚解，眼高得玄要。诗亦本无意，但写胸中妙。齐梁纷众作，嘈杂春禽叫。稚子候檐隙，文通剧搜绍。矫矫玉局翁，尚友谢浮漂。饱吃惠州饭，追和欲同调。湖山老居士，宏才盍廊庙。出入官五纪，怀归自年少。屡赓归来辞，吾行有先兆。老龙卧林壑，年高德弥邵。向来批敕手，甘心事耕钓。筑室据仙居，泉石造深穾。亭榭望堂皇，蓬莱对圆峤。涉园日成趣，遇客酒频釂。岩岩鸾鹤姿，炯炯双眸瞭。堕体黜聪明，坐忘乐遗照。西畴时告春，东皋快舒啸。襟期古暗合，此事不容诏。尽和靖节诗，笔走追风骠。又如裴旻剑，腾空径投鞘。人生嗜欲深，山林不供烧。何当从公游，翛然宁荷蓧。小子敢言诗，未免事华彯。西施难效颦，邯郸恐贻笑。思欲焚旧藁，世味轻咀嚼。稍寻韦苏州，旁引孟贞曜。绝去翰墨畦，毋凿浑沌窍。尚或庶几焉，未暇期速肖。
谢滕宰彦可惠诗
作者：楼钥
朝代：宋

与君相遇海东头，明月如何忽暗投。
自媿重来千岁鹤，永怀静对五湖鸥。
新编不觉成三復，妙思诚堪比四愁。
还肯来游鄮山否，与君携手上东楼。
谢滕宰彦可惠诗
作者：楼钥
朝代：宋

与君相遇海东头，明月如何忽暗投。自愧重来千岁鹤，永怀静对五湖鸥。新编不觉成三复，妙思诚堪比四愁。还肯来游鄮山否，与君携手上东楼。
谢潘端叔惠红梅
作者：楼钥
朝代：宋

旧家桃李种河阳，今日红梅自楚湘。根垡送春君意重，为移绝艳到吾乡。黄姑曾为点冰肌，亦有缁尘染素衣。何似烟脂天赐与，暗香犹在是耶非。为君手种向南堂，误认昌州移海棠。元是玉妃生酒晕，帐中仍带返魂香。前身施粉忌太白，今日施朱恐太红。说似旁人刚不信，清香万斛在花中。殿后鞓红色漫秾，绛桃空自笑春风。何人击碎珊瑚树，恼得瑶姬面发红。旧见寒花蜡蒂红，宁知沁入雪肤中。绝怜金谷佳人坠，到地馀香散晓风。梅花几种尽相闻，老矣才欣见此君。相与对花文字饮，绝胜歌舞醉红裙。人閒丹桂亦微黄，未见红葩解有香。惟喜此花兼众美，麝脐薰彻绛纱囊。初移湘水一枝春，剩馥还欣为我分。梦入山房三十树，何时醉倒看红云。岁晚红英绕冻柯，玉人无那醉颜酡。广平赋就如逢汝，铁石心肠可柰何。少陵年后咏花开，未见烟脂一抹腮。可惜当时诗兴动，止因东阁看官梅。坡翁著意赋三诗，谩说秾香已透肌。若见此花应绝倒，惜君生晚不逢时。花品无庸定等差，国香国色属吾家。海棠正自惭粗俗，莫问漫山桃李花。不学江头玉树寒，寿阳红粉旧妆残。婵娟可是惭随俗，莫作金沙锁骨看。客来试与倚栏干，拂拂清香触鼻端。尽做北人浑不识，不应敢作杏花看。全体江梅腊里芳，紫绵新拂汉宫妆。临川借得江梅句，倾国天教抵死香。诗老为花空自忙，想应未识此奇芳。青枝绿叶何须辨，桃杏安能如许香。只说梅花似雪飞，朱颜谁信暗香随。不须添上徐熙画，付与西湖别赋诗。缟裙练帨玉为肌，谁点微赪向北枝。若使罗虬见颜色，定须将此比红儿。自昔梅花雪作团，红梅晚出可人看。江梅不解追时好，祇守冰姿度岁寒。
谢潘端叔惠红梅·其一
作者：楼钥
朝代：宋

旧家桃李种河阳，今日红梅自楚湘。根垡送春君意重，为移绝艳到吾乡。
谢潘端叔惠红梅·其一
作者：楼钥
朝代：宋

旧家桃李种河阳，今日红梅自楚湘。
根墢送春君意重，为移绝艷到吾乡。
谢潘端叔惠红梅·其一三
作者：楼钥
朝代：宋

花品无庸定等差，国香国色属吾家。
海棠正自惭麤俗，莫问漫山桃李花。
谢潘端叔惠红梅·其一九
作者：楼钥
朝代：宋

缟裙练帨玉为肌，谁点微頳向北枝。
若使罗虬见颜色，定须将此比红儿。
谢潘端叔惠红梅·其一二
作者：楼钥
朝代：宋

坡翁着意赋三诗，谩说秾香已透肌。
若见此花应绝倒，惜君生晚不逢时。
谢潘端叔惠红梅·其一六
作者：楼钥
朝代：宋

全体江梅腊裏芳，紫绵新拂汉宫妆。
临川借得江梅句，倾国天教抵死香。
谢潘端叔惠红梅·其一四
作者：楼钥
朝代：宋

不学江头玉树寒，寿阳红粉旧粧残。
婵娟可是惭随俗，莫作金沙锁骨看。
谢潘端叔惠红梅·其七
作者：楼钥
朝代：宋
体裁：七言绝句

梅花几种尽相闻，老矣才欣见此君。相与对花文字饮，绝胜歌舞醉红裙。
谢潘端叔惠红梅·其三
作者：楼钥
朝代：宋
体裁：七言绝句

为君手种向南堂，误认昌州移海棠。元是玉妃生酒晕，帐中仍带返魂香。
谢潘端叔惠红梅·其九
作者：楼钥
朝代：宋
体裁：七言绝句

初移湘水一枝春，剩馥还欣为我分。梦入山房三十树，何时醉倒看红云。
谢潘端叔惠红梅·其二
作者：楼钥
朝代：宋
体裁：七言绝句

黄姑曾为点冰肌，亦有缁尘染素衣。何似烟脂天赐与，暗香犹在是耶非。
谢潘端叔惠红梅·其二十
作者：楼钥
朝代：宋
体裁：七言绝句

自昔梅花雪作团，红梅晚出可人看。江梅不解追时好，祇守冰姿度岁寒。
谢潘端叔惠红梅·其五
作者：楼钥
朝代：宋
体裁：七言绝句

殿后鞓红色漫秾，绛桃空自笑春风。何人击碎珊瑚树，恼得瑶姬面发红。
谢潘端叔惠红梅·其八
作者：楼钥
朝代：宋

人閒丹桂亦微黄，未见红葩解有香。
惟喜此花兼众美，麝脐熏彻绛纱囊。
谢潘端叔惠红梅·其八
作者：楼钥
朝代：宋

人閒丹桂亦微黄，未见红葩解有香。惟喜此花兼众美，麝脐薰彻绛纱囊。
谢潘端叔惠红梅·其六
作者：楼钥
朝代：宋

旧见寒花蜡蒂红，宁知沁入雪肤中。绝怜金谷佳人坠，到地馀香散晓风。
谢潘端叔惠红梅·其六
作者：楼钥
朝代：宋

旧见寒花蜡蔕红，宁知沁入雪肤中。
绝怜金谷佳人坠，到地余香散晓风。
谢潘端叔惠红梅·其十
作者：楼钥
朝代：宋
体裁：七言绝句

岁晚红英绕冻柯，玉人无那醉颜酡。广平赋就如逢汝，铁石心肠可柰何。
谢潘端叔惠红梅·其十一
作者：楼钥
朝代：宋
体裁：七言绝句

少陵年后咏花开，未见烟脂一抹腮。可惜当时诗兴动，止因东阁看官梅。
谢潘端叔惠红梅·其十七
作者：楼钥
朝代：宋
体裁：七言绝句

诗老为花空自忙，想应未识此奇芳。青枝绿叶何须辨，桃杏安能如许香。
谢潘端叔惠红梅·其十三
作者：楼钥
朝代：宋

花品无庸定等差，国香国色属吾家。海棠正自惭粗俗，莫问漫山桃李花。
谢潘端叔惠红梅·其十九
作者：楼钥
朝代：宋

缟裙练帨玉为肌，谁点微赪向北枝。若使罗虬见颜色，定须将此比红儿。
谢潘端叔惠红梅·其十二
作者：楼钥
朝代：宋

坡翁著意赋三诗，谩说秾香已透肌。若见此花应绝倒，惜君生晚不逢时。
谢潘端叔惠红梅·其十五
作者：楼钥
朝代：宋
体裁：七言绝句

客来试与倚栏干，拂拂清香触鼻端。尽做北人浑不识，不应敢作杏花看。
谢潘端叔惠红梅·其十八
作者：楼钥
朝代：宋
体裁：七言绝句

只说梅花似雪飞，朱颜谁信暗香随。不须添上徐熙画，付与西湖别赋诗。
谢潘端叔惠红梅·其十六
作者：楼钥
朝代：宋

全体江梅腊里芳，紫绵新拂汉宫妆。临川借得江梅句，倾国天教抵死香。
谢潘端叔惠红梅·其十四
作者：楼钥
朝代：宋

不学江头玉树寒，寿阳红粉旧妆残。婵娟可是惭随俗，莫作金沙锁骨看。
谢潘端叔惠红梅·其四
作者：楼钥
朝代：宋
体裁：七言绝句

前身施粉忌太白，今日施朱恐太红。说似旁人刚不信，清香万斛在花中。
谢王粹中惠白鹤山麟川观斑竹杖并竹舆
作者：楼钥
朝代：宋

麟川仙馆翠琅玕，荷子携来白鹤山。未效葛陂龙种化，绝胜湘浦泪痕斑。裁为拄杖一寻许，巧作轻舆四尺悭。儿子门生俱努力，病夫欲过虎溪还。
谢王粹中惠白鹤山麟川观斑竹杖并竹舆
作者：楼钥
朝代：宋

麟川僊馆翠琅玕，荷子携来白鹤山。
未效葛陂龙种化，绝胜湘浦泪痕斑。
裁为拄杖一寻许，巧作轻舆四尺悭。
儿子门生俱努力，病夫欲过虎溪还。
谢舒景叔写照见赠
作者：楼钥
朝代：宋
体裁：七言绝句

谁写衰容入画图，本来面目旧形模。几年老瘦鬓如雪，不道今吾非故吾。
谢蒋行之送菊
作者：楼钥
朝代：宋
体裁：七言律诗

秋老情怀尽自宽，眼前只欠菊花团。分来三径双株秀，先得重阳两日看。玉软金轻无限态，风高露冷不胜寒。幽人相对成清伴，正尔落英供夕餐。
谢袁起岩侍郎送盆栀奉老母
作者：楼钥
朝代：宋

翠绡飞盖拥生香，冰雪精神试晚妆。鹤发慈亲俄一笑，玉人何事晚升堂。
谢袁起岩侍郎送盆栀奉老母
作者：楼钥
朝代：宋

翠绡飞盖拥生香，冰雪精神试晚妆。
鹤髮慈亲俄一笑，玉人何事晚升堂。
谢陆伯业通判示淮西小藁
作者：楼钥
朝代：宋
体裁：七言律诗

四海诗名老放翁，遗编俱在迹成空。忽从淮右传诗卷，近比剑南真父风。暂向壶头追马援，何当甫里访龟蒙。江山为助多佳句，莫惜南来寄断鸿。
谢雷季仲枢密惠社餠
作者：楼钥
朝代：宋

宠分餠卷荷深情，割肉烹鲜不厌精。
潭府始知严社祭，衰门又得诧侯鲭。
洗杯用荐逡巡酒，下箸如餐谷董羹。
回首枌榆未能去，欲随秋燕问归程。
谢雷季仲枢密惠社饼
作者：楼钥
朝代：宋

宠分饼卷荷深情，割肉烹鲜不厌精。潭府始知严社祭，衰门又得诧侯鲭。洗杯用荐逡巡酒，下箸如餐谷董羹。回首枌榆未能去，欲随秋燕问归程。
谢颜乐閒篆离骚
作者：楼钥
朝代：宋

乐閒下笔素推高，攻媿耽书老更饕。
顾我好看秦小篆，烦君为作楚离骚。
晚年应悟成竵匾，痛饮犹堪写鬰陶。
喜剧但知藏十袭，琼瑶无以报投桃。
谢颜乐閒篆离骚
作者：楼钥
朝代：宋

乐閒下笔素推高，攻愧耽书老更饕。顾我好看秦小篆，烦君为作楚离骚。晚年应悟成歪匾，痛饮犹堪写郁陶。喜剧但知藏十袭，琼瑶无以报投桃。
谢黄汝济教授惠建茶并惠山泉
作者：楼钥
朝代：宋
体裁：七言律诗

几年不泛浙西船，每忆林间访惠泉。雅好谁如广文老，亲携直到病夫前。细倾琼液清如旧，更瀹云芽味始全。或问此为真品否，其中自有石如拳。
贡闱对砚盘发叹
作者：楼钥
朝代：宋

老去未忘黄与朱，琢成三砚乐閒居。
岂能更作诸生业，但欲频看后世书。
视草北门才已尽，持衡南省计尤疎。
便须再挂衣冠去，约汝同归故草庐。
贡闱对砚盘发叹
作者：楼钥
朝代：宋

老去未忘黄与朱，琢成三砚乐閒居。岂能更作诸生业，但欲频看后世书。视草北门才已尽，持衡南省计尤疏。便须再挂衣冠去，约汝同归故草庐。
贺监湖上
作者：楼钥
朝代：宋

万顷平湖一苇杭，此归喜似贺知章。上恩赐与西湖曲，遂老吾家归照堂。狂客归来终好夸，越王城下占烟霞。此中信美非吾土，不似西湖是我家。
贺监湖上·其一
作者：楼钥
朝代：宋
体裁：七言绝句

万顷平湖一苇杭，此归喜似贺知章。上恩赐与西湖曲，遂老吾家归照堂。
贺监湖上·其二
作者：楼钥
朝代：宋
体裁：七言绝句

狂客归来终好夸，越王城下占烟霞。此中信美非吾土，不似西湖是我家。
贺雪八盘岭上作
作者：楼钥
朝代：宋

平时卧雪似袁安，谁肯凌晨犯苦寒。百辟班中因族贺，八盘岭上得遥看。层层观阙琼楼耸，纳纳乾坤玉宇宽。怅望仙山何处是，欲从此地径骖鸾。
贺雪八盘岭上作
作者：楼钥
朝代：宋

平时卧雪似袁安，谁肯凌晨犯苦寒。
百辟班中因族贺，八盘岭上得遥看。
层层观阙琼楼耸，纳纳干坤玉宇宽。
怅望僊山何处是，欲从此地径骖鸾。
资圣寺
作者：楼钥
朝代：宋

野溪清浅度危桥，径策枯筇上紫霄。晓雾暗蒸山寺雨，松风深隐海门潮。浮杯水涨人何在，洗钵池清意已消。又上乐亭基上望，云山万里更逍遥。
资圣寺
作者：楼钥
朝代：宋

野溪清浅度危桥，径策枯筇上紫霄。
晓雾暗蒸山寺雨，松风深隠海门潮。
浮杯水涨人何在，洗钵池清意已消。
又上乐亭基上望，云山万里更逍遥。
赋扬州伯父海桧
作者：楼钥
朝代：宋

潜虬拔地径夭矫，腾拏势出青云表。
为谁犹向此中蟠，坐阅春秋昏復晓。
团团高盖月轮平，矗矗苍丛众星小。
枯槎当面结生香，外有霜皮细匀遶。
乃知造化有神巧，散作樛枝穷树杪。
虽非直榦栋梁材，怪怪奇奇乐幽窈。
独秀海山临浩漾，骇浪翻空云缥渺。
茁芽自有甘露滋，弄影几经霜月皎。
峥嵘老气本天然，后生矫揉何时了。
我家扬州真好事，买归但觉千金少。
夜半有力欲负之，护持和璧终归赵。
从来写照无髣髴，画师欲快毫端扫。
解衣盘礴意惨澹，卷起生绡色徒愀。
我来青边立寒峭，自怜气与秋天杳。
倚筇一笑宾亦欢，开尊相与倾清醥。
谓当好此如好贤，为君三復缁衣篇。
时时来前看不足，终待结屋平湖边。
赋扬州伯父海桧
作者：楼钥
朝代：宋

潜虬拔地径夭矫，腾拿势出青云表。为谁犹向此中蟠，坐阅春秋昏复晓。团团高盖月轮平，矗矗苍丛众星小。枯槎当面结生香，外有霜皮细匀绕。乃知造化有神巧，散作樛枝穷树杪。虽非直干栋梁材，怪怪奇奇乐幽窈。独秀海山临浩漾，骇浪翻空云缥渺。茁芽自有甘露滋，弄影几经霜月皎。峥嵘老气本天然，后生矫揉何时了。我家扬州真好事，买归但觉千金少。夜半有力欲负之，护持和璧终归赵。从来写照无髣髴，画师欲快毫端扫。解衣盘礴意惨澹，卷起生绡色徒愀。我来青边立寒峭，自怜气与秋天杳。倚筇一笑宾亦欢，开尊相与倾清醥。谓当好此如好贤，为君三复缁衣篇。时时来前看不足，终待结屋平湖边。
赋蒋甥若水番马图
作者：楼钥
朝代：宋

何处驱来良马六，骝黄参错如花簇。
胡为不作腾骧去，各有游缰絷前足。
胡人下马俱少休，背倚毡裘眠正熟。
酋豪拣箭奚奴捻，意欲射麞不遗镞。
琵琶横倚续续弹，一夫坐听胡中曲。
卧拥提壶将引饮，英气虬鬚皆贵族。
沙碛坡陀高復低，天寒不见寸草绿。
我行燕蓟颇见之，狼帽乌靴乃其俗。
勿云恃勇不知义，要以赤心置其腹。
呜呼安得壮士健马咸作使，坐令戎虏为臣仆。
赋蒋甥若水番马图
作者：楼钥
朝代：宋

何处驱来良马六，骝黄参错如花簇。胡为不作腾骧去，各有游缰絷前足。胡人下马俱少休，背倚毡裘眠正熟。酋豪拣箭奚奴撚，意欲射獐不遗镞。琵琶横倚续续弹，一夫坐听胡中曲。卧拥提壶将引饮，英气虬须皆贵族。沙碛坡陀高复低，天寒不见寸草绿。我行燕蓟颇见之，狼帽乌靴乃其俗。勿云恃勇不知义，要以赤心置其腹。呜呼安得壮士健马咸作使，坐令戎虏为臣仆。
赠丁相士
作者：楼钥
朝代：宋
体裁：七言绝句

相形何似且论心，眼力工夫见浅深。古怪清奇任君说，灵台一片若为寻。
赠于湖刘相士
作者：楼钥
朝代：宋
体裁：七言绝句

自笑今年卦气阑，壮心销尽鬓毛残。明知七十无多子，只问何时可挂冠。
赠僧文可往黄州建东坡寺
作者：楼钥
朝代：宋
体裁：七言律诗

一坡久矣郡城东，居士来游地望崇。问舍求田烦作计，拈槌竖拂看谈空。共分庞老沈江宝，要奉儋州秃鬓翁。去作开山第一代，灯灯相续到无穷。
赠光孝益老
作者：楼钥
朝代：宋

鸰原鸿雁行，此理悬诸天。万事可变灭，天性难推迁。显庵幼出家，洁饥同玄蝉。一钵寄西东，悠悠经几年。外慕等浮云，百念灰无烟。难兄忽相逢，触动欢喜缘。光阴信可惜，征袂何翩翩。叱胥掩簿领，来同妙峰禅。剌剌道家世，客泪如迸泉。玉堂与黄閤，衣钵亲相传。游宦非为贫，不敢替所先。老师虽宴坐，至情岂唐捐。此会非偶尔，绝倒秋风前。手持诗卷来，谓予得无言。晓以天性语，人生要有原。嗟哉伪日薄，萁豆本同根。一旦成仇敌，釜中急相煎。宁知有佳人，芳草梦阿连。相见无几时，瞥如鱼跃渊。固知出世法，惜别讵不然。又当作大观，勿为爱网牵。千山元不隔，毋庸对床眠。
赠光孝益老
作者：楼钥
朝代：宋

鸰原鸿鴈行，此理悬诸天。
万事可变灭，天性难推迁。
显庵幼出家，洁饥同玄蝉。
一钵寄西东，悠悠经几年。
外慕等浮云，百念灰无烟。
难兄忽相逢，触动欢喜缘。
光阴信可惜，征袂何翩翩。
叱胥掩簿领，来同妙峯禅。
剌剌道家世，客泪如迸泉。
玉堂与黄閤，衣钵亲相传。
游宦非为贫，不敢替所先。
老师虽宴坐，至情岂唐捐。
此会非偶尔，绝倒秋风前。
手持诗卷来，谓予得无言。
晓以天性语，人生要有原。
嗟哉僞日薄，萁豆本同根。
一旦成仇敌，釜中急相煎。
宁知有佳人，芳草梦阿连。
相见无几时，瞥如鱼跃渊。
固知出世法，惜别讵不然。
又当作大观，勿为爱网牵。
千山元不隔，毋庸对床眠。
赠凌一源道人
作者：楼钥
朝代：宋
体裁：七言绝句

知君曾住武当山，更解寻幽灊皖閒。老矣无缘穷胜处，但思归去卧乡关。
赠别卢甥申之归吴门
作者：楼钥
朝代：宋
体裁：七言律诗

千里何妨命驾来，晤言未厌已西驰。子休重赋琼瑰赠，我亦懒歌亲戚离。好向清江论乐府，更从叶子说新诗。乐閒引纸五十尺，为篆离骚继李斯。
赠别章茂献尚书
作者：楼钥
朝代：宋
体裁：七言绝句

我辈重来鬓已皤，贞元朝士苦无多。才堪柱石犹归去，柰此摧颓一老何。
赠宝藏老道源
作者：楼钥
朝代：宋

骨相昂藏涧底松，平生禅窟尽从容。几年大隐清晖阁，今日来瞻独秀峰。打破画瓶无挂碍，大开饭店喜迎逢。今朝且逐征途去，何日重来听晓钟。
赠宝藏老道源
作者：楼钥
朝代：宋

骨相昂藏涧底松，平生禅窟尽从容。
几年大隠清晖阁，今日来瞻独秀峰。
打破画瓶无罣碍，大开饭店喜迎逢。
今朝且逐征途去，何日重来听晓钟。
赠徐松
作者：楼钥
朝代：宋

我为浮名媿引年，老余八十尚飘然。
不如合却谈天口，归向白云深处眠。
赠徐松
作者：楼钥
朝代：宋

我为浮名愧引年，老馀八十尚飘然。不如合却谈天口，归向白云深处眠。
赠成都鲁讲书
作者：楼钥
朝代：宋

君家江发源，我生瀛之壖。相望万里外，中间几山川。近闻今子敬，文价惊鸾鹓。何由梦见之，失喜瞻在前。幅巾耸英标，衔袖出文编。倒屣平生欢，剧谈河汉悬。老我三入朝，广识两蜀贤。相与论诸公，与君最周旋。自言隐太城，读书三十年。城中竹溪居，肥遁远市廛。清溪拥屋后，绿树环前轩。一舟号横雪，可溯复可沿。拂衣下三峡，非为名利牵。滟滪追古作，海潮赋新篇。旧依槔閒公，来乘甬东船。顾我何所取，有怀俱尽言。老亲苦多病，尝药冀少痊。佳客不容留，欲著归骖鞭。间为恶草具，愿君少留连。报无锦绣段，赠有朱丝弦。一别无复会，掺袪意茫然。蜀山渺何许，同声惟杜鹃。
赠成都鲁讲书
作者：楼钥
朝代：宋

君家江发源，我生瀛之壖。
相望万里外，中间几山川。
近闻今子敬，文价惊鸾鹓。
何由梦见之，失喜瞻在前。
幅巾耸英标，衔袖出文编。
倒屣平生欢，剧谈河汉悬。
老我三入朝，广识两蜀贤。
相与论诸公，与君最周旋。
自言隠太城，读书三十年。
城中竹溪居，肥遯远市廛。
清溪拥屋后，绿树环前轩。
一舟号横雪，可泝復可沿。
拂衣下三峡，非为名利牵。
滟滪追古作，海潮赋新篇。
旧依槹閒公，来乘甬东船。
顾我何所取，有怀俱尽言。
老亲苦多病，尝药冀少痊。
佳客不容留，欲着归骖鞭。
间为恶草具，愿君少留连。
报无锦绣段，赠有朱丝絃。
一别无復会，掺袪意茫然。
蜀山渺何许，同声惟杜鹃。
赠熊道人
作者：楼钥
朝代：宋

十载隐潭衡，居然腑肺清。枯禅参懒瓒，老气激弥明。笔底烟云妙，人间势利轻。款门俄告别，江海一浮萍。
赠熊道人
作者：楼钥
朝代：宋

十载隠潭衡，居然腑肺清。
枯禅参懒瓒，老气激弥明。
笔底烟云妙，人间势利轻。
款门俄告别，江海一浮萍。
赠犁春谢耕道
作者：楼钥
朝代：宋
体裁：古风

归耕十三年，此来殊欿然。一犁正春雨，君行欲何处。我方买红船，重归寻旧廛。君亦早归来，勿荒负郭田。
赠画梅吕生
作者：楼钥
朝代：宋

西湖处士赋疎影，未似希真好乐章。
岂是无情甘澹泊，受它风月几凄凉。
赠画梅吕生
作者：楼钥
朝代：宋

西湖处士赋疏影，未似希真好乐章。岂是无情甘澹泊，受它风月几凄凉。
赠相手文李道人
作者：楼钥
朝代：宋

生有文在手，纵横殆天予。其閒动成字，往往传自古。舜袖梁武武，老十子贡五。季友太叔虞，仲子竟归鲁。仲弓有钩文，宰我亦握户。敏士自文雅，习道本因辅。邓渊彭神符，琐琐不足数。李合陶士衡，三公皆定数。白帝矜奇瑞，见诮汉世祖。何为言祸福，历历如君语。自言传希夷，妙处胜貌取。见手知国封，况此细纹缕。研油燎旃檀，始见掌中虏。何如一览顷，坐谈乐与苦。老我缩袖閒，不复烦推步。子其访尘中，英杰在何许。
赠相手文李道人
作者：楼钥
朝代：宋

生有文在手，纵横殆天予。
其閒动成字，往往传自古。
舜褎梁武武，老十子贡五。
季友太叔虞，仲子竟归鲁。
仲弓有鈎文，宰我亦握户。
敏士自文雅，习道本因辅。
邓渊彭神符，琐琐不足数。
李合陶士衡，三公皆定数。
白帝矜奇瑞，见诮汉世祖。
何为言祸福，历历如君语。
自言传希夷，妙处胜貌取。
见手知国封，况此细纹缕。
研油燎旃檀，始见掌中虏。
何如一览顷，坐谈乐与苦。
老我缩袖閒，不復烦推步。
子其访尘中，英杰在何许。
赠范纬文秀才
作者：楼钥
朝代：宋

中兴道士以牛鸣，淡墨百果尤着声。
妙入神品仍有灵，我不识之钦其名。
曾得乌犍两横轴，又有石榴才一幅。
武昌使君旧寄诗，末言秀才乃其族。
忽有纬文来款门，自言真是当家孙。
口诵罗诗若翻水，他诗历历俱能言。
一见前画叹真蹟，愿得生绡奋吾笔。
为作来禽对石榴，一扫横枝生意出。
我诗不工人已陈，有诗岂復能动人。
为君一写史君语，更求知己如罗君。
赠范纬文秀才
作者：楼钥
朝代：宋

中兴道士以牛鸣，淡墨百果尤著声。妙入神品仍有灵，我不识之钦其名。曾得乌犍两横轴，又有石榴才一幅。武昌使君旧寄诗，末言秀才乃其族。忽有纬文来款门，自言真是当家孙。口诵罗诗若翻水，他诗历历俱能言。一见前画叹真迹，愿得生绡奋吾笔。为作来禽对石榴，一扫横枝生意出。我诗不工人已陈，有诗岂复能动人。为君一写史君语，更求知己如罗君。
赠蜀二史
作者：楼钥
朝代：宋

老我挂冠惭复弹，羡君登第遽休官。幸哉有子事尤美，专以为亲人更难。旧说三贤皆特操，今看二士倍荣观。同归犹及襄阳老，一舸清风廿四滩。
赠蜀二史
作者：楼钥
朝代：宋

老我挂冠惭復弹，羡君登第遽休官。
幸哉有子事尤美，专以为亲人更难。
旧说三贤皆特操，今看二士倍荣观。
同归犹及襄阳老，一舸清风廿四滩。
赠郑相士
作者：楼钥
朝代：宋

知君冰鉴照人寒，我相儒酸未足观。东甬从来多俊秀，为烦著眼细寻看。
赠郑相士
作者：楼钥
朝代：宋

知君冰鑑照人寒，我相儒酸未足观。
东甬从来多俊秀，为烦着眼细寻看。
赠陈居靖道人
作者：楼钥
朝代：宋

沩汭道人身御风，弃家求静慕仙踪。仙都有石立天半，特立要当如此峰。
赠陈居靖道人
作者：楼钥
朝代：宋

沩汭道人身御风，弃家求静慕僊踪。
僊都有石立天半，特立要当如此峰。
赠黄真护道人游茅山
作者：楼钥
朝代：宋

少年曾上三茅山，千岩万壑穷跻攀。
烟霏空翠不可状，弟兄联骑欣清閒。
回头五十有余载，至今梦境犹班班。
初从崇禧入僊境，元符玉晨纷幢幡。
草庵精舍不知数，各占山麓清溪湾。
蓑衣相见黑虎谷，苍然白髮犹朱颜。
延之土窟款清论，桃皮酿酒无留残。
达道所居更奇绝，万山开豁如重关。
一山巉岩似笔格，耸秀正矗湖中间。
白马真人尚生气，长史旧井藏余丹。
异石若碎还復合，豢龙几处多澄澜。
华阳洞门闭已久，传闻亦有游其藩。
抚掌浮沤涌如沸，僊人捧石手可扳。
最奇无如大茅峰，千寻直上天市坛。
中峰小峰如雁行，下视堆阜罗烟鬟。
三君司命时归降，往往天风吹佩环。
人言春日羽衣会，胎禽终日来飞翻。
玄帝大鼎秦皇璧，丹砂六千在流泉。
地无虺虎与荆棘，但有众药堪延年。
洞天凡踪不易到，我欲再往良独难。
有时慨想旧游处，陟冈惘惘涕为潸。
江夏僊人有僊骨，卓尔拔俗甘瓢箪。
摇铃真能彻帝所，挥镢自足驱神姦。
曾入金华访初平，今往地肺求洞玄。
游经都城道价重，拂袖忽厌拘尘烦。
径登紫芝绣衣亭，咫尺众真相往还。
神僊渺茫信可学，祇恐涓尘天意悭。
但见茅君极僊品，谁知求道越岨艰。
至今丰碑载锡文，舟堕千剑如指弹。
君得此居宜勇进，勿使学步讥邯郸。
我欲休官未容去，归梦遇觉多愁叹。
终当挂冠四明隠，扪萝采石纫芝兰。
江东日暮云生处，安得羽化同霞餐。
赠黄真护道人游茅山
作者：楼钥
朝代：宋

少年曾上三茅山，千岩万壑穷跻攀。烟霏空翠不可状，弟兄联骑欣清閒。回头五十有馀载，至今梦境犹班班。初从崇禧入仙境，元符玉晨纷幢幡。草庵精舍不知数，各占山麓清溪湾。蓑衣相见黑虎谷，苍然白发犹朱颜。延之土窟款清论，桃皮酿酒无留残。达道所居更奇绝，万山开豁如重关。一山巉岩似笔格，耸秀正矗湖中间。白马真人尚生气，长史旧井藏馀丹。异石若碎还复合，豢龙几处多澄澜。华阳洞门闭已久，传闻亦有游其藩。抚掌浮沤涌如沸，仙人捧石手可扳。最奇无如大茅峰，千寻直上天市坛。中峰小峰如雁行，下视堆阜罗烟鬟。三君司命时归降，往往天风吹佩环。人言春日羽衣会，胎禽终日来飞翻。玄帝大鼎秦皇璧，丹砂六千在流泉。地无虺虎与荆棘，但有众药堪延年。洞天凡踪不易到，我欲再往良独难。有时慨想旧游处，陟冈惘惘涕为潸。江夏仙人有仙骨，卓尔拔俗甘瓢箪。摇铃真能彻帝所，挥钁自足驱神奸。曾入金华访初平，今往地肺求洞玄。游经都城道价重，拂袖忽厌拘尘烦。径登紫芝绣衣亭，咫尺众真相往还。神仙渺茫信可学，祇恐涓尘天意悭。但见茅君极仙品，谁知求道越岨艰。至今丰碑载锡文，舟堕千剑如指弹。君得此居宜勇进，勿使学步讥邯郸。我欲休官未容去，归梦遇觉多愁叹。终当挂冠四明隐，扪萝采石纫芝兰。江东日暮云生处，安得羽化同霞餐。
赠龙游术士胡杲
作者：楼钥
朝代：宋
体裁：七言绝句

方笑刘郎问大钧，从来祸福本无门。世閒生老病死苦，时至即行何足论。
走笔送僧义冲
作者：楼钥
朝代：宋

一气行太虚，流形纷不齐。要之本无物，洞然无足疑。梵志有至言，还我未生时。烧了似不曾，亦有毛僧词。冲师名家子，少年习裘箕。谈吐霏木屑，落笔皆珠玑。自称十年来，不复念作诗。空门坐枯禅，绮语知昨非。闻之意已消，谈笑到日西。习气终未尽，旧编还自携。秀句堪供佛，古作力可追。爱玩不去手，未免成一痴。又欲上西湖，驻锡来语离。我生堕宿业，笔砚置藩篱。拔擢困胃肾，未老神已疲。几欲焚故藁，要使心清夷。君诗既不作，何不等弃之。万事都放下，一意探玄机。语罢复自笑，无使高人知。作诗固无用，参禅亦胡为。劝人反自蹈，此纸何必挥。不如两俱忘，他时赤体归。
走笔送僧义冲
作者：楼钥
朝代：宋

一气行太虚，流形纷不齐。
要之本无物，洞然无足疑。
梵志有至言，还我未生时。
烧了似不曾，亦有毛僧词。
冲师名家子，少年习裘箕。
谈吐霏木屑，落笔皆珠玑。
自称十年来，不復念作诗。
空门坐枯禅，绮语知昨非。
闻之意已消，谈笑到日西。
习气终未尽，旧编还自携。
秀句堪供佛，古作力可追。
爱玩不去手，未免成一痴。
又欲上西湖，驻锡来语离。
我生堕宿业，笔砚置藩篱。
拔擢困胃肾，未老神已疲。
几欲焚故藁，要使心清夷。
君诗既不作，何不等弃之。
万事都放下，一意探玄机。
语罢復自笑，无使高人知。
作诗固无用，参禅亦胡为。
劝人反自蹈，此纸何必挥。
不如两俱忘，他时赤体归。
赵南仲寄王朴画猫犬戏为之赋
作者：楼钥
朝代：宋

䰐鬖两狻猊，胡为到庭户。细观画手妙，模写真态度。意足谢繁笔，不待丹青污。乱扫腹背毛，头足巧分布。尨也如愁胡，眉攒眼光注。岂惟足生氂，垂耳纷败絮。掉尾固自若，狸奴为惊瞿。侧耳实畏之，冲目犹敢怒。诚知取形似，不吠亦不捕。对之辄一笑，聊用慰沈痼。
赵南仲寄王朴画猫犬戏为之赋
作者：楼钥
朝代：宋

䰐鬖两狻猊，胡为到庭户。
细观画手妙，模写真态度。
意足谢繁笔，不待丹青污。
乱扫腹背毛，头足巧分布。
尨也如愁胡，眉攒眼光注。
岂惟足生牦，垂耳纷败絮。
掉尾固自若，狸奴为惊瞿。
侧耳实畏之，衝目犹敢怒。
诚知取形似，不吠亦不捕。
对之辄一笑，聊用慰沈痼。
赵县丞挽词
作者：楼钥
朝代：宋
体裁：五言律诗

玉立佳公子，哦松始戍瓜。拳拳饬边琐，寸寸画江沙。慷慨志忧国，清修僧在家。送行诗尚湿，身世遽空华。
赵司户挽词
作者：楼钥
朝代：宋

奕奕佳公子，词场早策勋。愿为新进士，终屈病参军。旧事成清梦，高标想断云。伤心桑落酒，无复到孤坟。
赵司户挽词
作者：楼钥
朝代：宋

奕奕佳公子，词场早策勋。
愿为新进士，终屈病参军。
旧事成清梦，高标想断云。
伤心桑落酒，无復到孤坟。
赵安国梅坡
作者：楼钥
朝代：宋

隆暑倦行役，梅坡得暂閒。
卷帘南浦岸，终日对成山。
竹裏清风远，棋边夕照还。
岁寒重卜醉，觅句暗香间。
赵安国梅坡
作者：楼钥
朝代：宋

隆暑倦行役，梅坡得暂閒。卷帘南浦岸，终日对成山。竹里清风远，棋边夕照还。岁寒重卜醉，觅句暗香间。
赵左司挽词
作者：楼钥
朝代：宋

行谊高馀子，文章自一家。岳神均客礼，敌国叹才华。直节曾无苦，全瑜更不瑕。儒流有遗恨，不见草黄麻。淮甸争钱币，夔城辩戍兵。诏归南郡近，公去北门轻。避宠若将浼，求闲竟不成。亦齐无适莫，一笑老于行。许国终无挠，居家不愿馀。深蒙明主眷，未觉故人疏。高论三千牍，阴功四一书。佳儿承积庆，端可大门闾。乡贡蚤驰誉，郎潜方比肩。求仙容我学，成佛叹君先。天癸年将暮，金丹语未圆。忽传长别偈，天阔散云烟。
赵左司挽词·其一
作者：楼钥
朝代：宋

行谊高余子，文章自一家。
岳神均客礼，敌国叹才华。
直节曾无苦，全瑜更不瑕。
儒流有遗恨，不见草黄麻。
赵左司挽词·其一
作者：楼钥
朝代：宋

行谊高馀子，文章自一家。岳神均客礼，敌国叹才华。直节曾无苦，全瑜更不瑕。儒流有遗恨，不见草黄麻。
赵左司挽词·其三
作者：楼钥
朝代：宋

许国终无挠，居家不愿余。
深蒙明主眷，未觉故人疎。
高论三千牍，阴功四一书。
佳儿承积庆，端可大门闾。
赵左司挽词·其三
作者：楼钥
朝代：宋

许国终无挠，居家不愿馀。深蒙明主眷，未觉故人疏。高论三千牍，阴功四一书。佳儿承积庆，端可大门闾。
赵左司挽词·其二
作者：楼钥
朝代：宋
体裁：五言律诗

淮甸争钱币，夔城辩戍兵。诏归南郡近，公去北门轻。避宠若将浼，求闲竟不成。亦齐无适莫，一笑老于行。
赵左司挽词·其四
作者：楼钥
朝代：宋
体裁：五言律诗

乡贡蚤驰誉，郎潜方比肩。求仙容我学，成佛叹君先。天癸年将暮，金丹语未圆。忽传长别偈，天阔散云烟。
赵待制挽词
作者：楼钥
朝代：宋

明主昼三接，清班岁九迁。
一居周柱中，径入汉甘泉。
批敕严东省，抡材上小天。
平生经国志，惜不冠貂蝉。
赵待制挽词
作者：楼钥
朝代：宋

明主昼三接，清班岁九迁。一居周柱史，径入汉甘泉。批敕严东省，抡材上小天。平生经国志，惜不冠貂蝉。诗近刘宾客，手追欧率更。双旌古良吏，万卷老书生。世谛浮云薄，生缘晓梦惊。吁嗟东向议，何日遂施行。半世谁知己，登门意气倾。交情忘父行，文会忝余盟。持论先忠厚，谈经叹老成。幽光谁为发，落笔泪纵横。
赵待制挽词·其一
作者：楼钥
朝代：宋
体裁：五言律诗

明主昼三接，清班岁九迁。一居周柱史，径入汉甘泉。批敕严东省，抡材上小天。平生经国志，惜不冠貂蝉。
赵待制挽词·其三
作者：楼钥
朝代：宋
体裁：五言律诗

半世谁知己，登门意气倾。交情忘父行，文会忝余盟。持论先忠厚，谈经叹老成。幽光谁为发，落笔泪纵横。
赵待制挽词·其二
作者：楼钥
朝代：宋
体裁：五言律诗

诗近刘宾客，手追欧率更。双旌古良吏，万卷老书生。世谛浮云薄，生缘晓梦惊。吁嗟东向议，何日遂施行。
赵提荆挽词
作者：楼钥
朝代：宋

毓秀从天派，盱衡动至尊。使星方炳耀，卿月遽侵昏。已矣悲吴馆，谁欤护北门。庆源流未艾，文献蔼诸孙。处事才游刃，论文辩粲花。英姿凛熊豹，健华走龙蛇。持橐身终外，垂车梦到家。平泉花木在，愁绝旧生涯。客授早登龙，襟期一笑同。门清心似水，论正气如虹。近问书犹湿，重来迹遂空。无因送丹旐，老泪洒西风。
赵提荆挽词·其一
作者：楼钥
朝代：宋
体裁：五言律诗

毓秀从天派，盱衡动至尊。使星方炳耀，卿月遽侵昏。已矣悲吴馆，谁欤护北门。庆源流未艾，文献蔼诸孙。
赵提荆挽词·其三
作者：楼钥
朝代：宋
体裁：五言律诗

客授早登龙，襟期一笑同。门清心似水，论正气如虹。近问书犹湿，重来迹遂空。无因送丹旐，老泪洒西风。
赵提荆挽词·其二
作者：楼钥
朝代：宋
体裁：五言律诗

处事才游刃，论文辩粲花。英姿凛熊豹，健华走龙蛇。持橐身终外，垂车梦到家。平泉花木在，愁绝旧生涯。
赵资政园梅篆
作者：楼钥
朝代：宋

小径回环里许长，寒梅森列间疎篁。
路如古茧萦缪篆，身似轻烟缭印香。
九折坂中经蜀险，八盘岭上趁朝忙。
归来游戏通幽处，笑看危途九太行。
赵资政园梅篆
作者：楼钥
朝代：宋

小径回环里许长，寒梅森列间疏篁。路如古茧萦缪篆，身似轻烟缭印香。九折坂中经蜀险，八盘岭上趁朝忙。归来游戏通幽处，笑看危途九太行。
赵资政建三层楼中层藏书
作者：楼钥
朝代：宋

危楼杰立潭府雄，仰望惊瞿何穹窿。擎以八柱真良工，恍如木天移海东。扶栏三级横复纵，八窗交映光玲珑。更上一层迥不同，历览万象俱空濛。东南太白金峨峰，西山千叠青芙蓉。环绕不断如屏风，平畴弥望禾芃芃。城郭市井聚蚁蜂，烟树高低知几丛。澄湖一片磨青铜，潮来江涨银在镕。海匝三垂属提封，四山宽围城在中。地平楼小望易穷，安得高卧陈元龙。丽谯公府难从容，二阁均在道佛宫。江山得助无遗踪，眼前突兀忽此逢。主人干国成栋隆，鼎彝久书柱石功。名遂身退兹明农，卜筑深静依高墉。百间朗朗罗心胸，咄嗟不待鼛鼓鼕。最后奇观凌虚空，窗户未须湿青红。似闻庐陵周益公，亦作此楼高于崧。相望落落见两翁，心匠不谋如影从。我欲效颦意方浓，一朝登眺若发矇。不愿侍公饮千钟，不愿舞女纷歌僮。插架三万牙签重，此身愿为书蠹虫。不然相陪夕阳舂，与公凭栏送冥鸿。
赵资政建三层楼中层藏书
作者：楼钥
朝代：宋

危楼杰立潭府雄，仰望惊瞿何穹窿。
擎以八柱真良工，恍如木天移海东。
扶栏三级横復纵，八窗交映光玲珑。
更上一层迥不同，历览万象俱空蒙。
东南太白金峩峯，西山千迭青芙蓉。
环遶不断如屏风，平畴弥望禾芃芃。
城郭市井聚螘蜂，烟树高低知几丛。
澄湖一片磨青铜，潮来江涨银在镕。
海匝三垂属提封，四山宽围城在中。
地平楼小望易穷，安得高卧陈元龙。
丽谯公府难从容，二阁均在道佛宫。
江山得助无遗踪，眼前突兀忽此逢。
主人榦国成栋隆，鼎彜久书柱石功。
名遂身退兹明农，卜筑深静依高墉。
百间朗朗罗心胸，咄嗟不待鼛鼓冬。
最后奇观凌虚空，窗户未须湿青红。
似闻庐陵周益公，亦作此楼高于崧。
相望落落见两翁，心匠不谋如影从。
我欲效颦意方浓，一朝登眺若发蒙。
不愿侍公饮千钟，不愿舞女纷歌僮。
插架三万牙籤重，此身愿为书蠹虫。
不然相陪夕阳舂，与公凭栏送冥鸿。
赵资政当山堂
作者：楼钥
朝代：宋

我公仁存心，乐山心如丹。平生经行处，不厌行路难。青城及大面，万叠连百蛮。扪参仰胁息，亦尝坐长叹。功成归四明，得地数亩悭。城隅路穷际，小桥水汪湾。萧条渔家市，中有屋百间。危楼俯人世，一看山四环。堂深无他景，犹以城当山。城荒披绿莎，青青透槔閒。秀润长满门，坐对无跻攀。日夕气亦佳，鸟飞相与还。终日看不厌，徙倚十二栏。有如拥泰华，管窥见一斑。况兹绿阴成，连朝雨潺潺。浓翠真欲滴，秀色几可餐。我家但环堵，穷年困弯跧。出门得旷望，遥碧罗烟鬟。有时碧云涌，半空耸商颜。须臾辄变灭，欲驻良亦艰。羡公得佳趣，容我游其藩。悠然时见之，重门勿令关。
赵资政当山堂
作者：楼钥
朝代：宋

我公仁存心，乐山心如丹。
平生经行处，不厌行路难。
青城及大面，万迭连百蛮。
扪参仰胁息，亦尝坐长叹。
功成归四明，得地数亩悭。
城隅路穷际，小桥水汪湾。
萧条渔家市，中有屋百间。
危楼俯人世，一看山四环。
堂深无他景，犹以城当山。
城荒披绿莎，青青透槹閒。
秀润长满门，坐对无跻攀。
日夕气亦佳，鸟飞相与还。
终日看不厌，徙倚十二栏。
有如拥泰华，管窥见一斑。
况兹绿阴成，连朝雨潺潺。
浓翠真欲滴，秀色几可餐。
我家但环堵，穷年困弯跧。
出门得旷望，遥碧罗烟鬟。
有时碧云涌，半空耸商颜。
须臾辄变灭，欲驻良亦艰。
羡公得佳趣，容我游其藩。
悠然时见之，重门勿令关。
赵资政招赏川海棠次袁和叔韵
作者：楼钥
朝代：宋

少陵千古诗人杰，每见名花辄题绝。锦棠无如蜀川盛，见说千林天染缬。大篇短章合无数，忍对此花舌如结。黄鹄衔子万里来，春光颇向东南泄。槔閒老子携春归，移石郁林表高洁。崇桃炫昼不足言，红艳烧林疑益烈。棠梨小红自退听，不待骚人定优劣。两登蜀道归海滨，一琴一龟全晚节。嘉招容我到花下，春酒新篘公自挈。攀翻乱插人共醉，十二金钗不成列。袁安参坐为长哦，同气相求磁石铁。不须高烛映红妆，佳月自能明作哲。红潮满颊卧林间，风流谁敢来分别。
赵资政招赏川海棠次袁和叔韵
作者：楼钥
朝代：宋

少陵千古诗人杰，每见名花辄题绝。
锦棠无如蜀川盛，见说千林天染缬。
大篇短章合无数，忍对此花舌如结。
黄鹄衔子万里来，春光颇向东南洩。
槹閒老子携春归，移石鬰林表高洁。
崇桃炫昼不足言，红艷烧林疑益烈。
棠梨小红自退听，不待骚人定优劣。
两登蜀道归海滨，一琴一龟全晚节。
嘉招容我到花下，春酒新篘公自挈。
攀翻乱插人共醉，十二金钗不成列。
袁安参坐为长哦，同气相求磁石铁。
不须高烛映红粧，佳月自能明作哲。
红潮满颊卧林间，风流谁敢来分别。
赵路铃挽词
作者：楼钥
朝代：宋

蚤岁游金阙，霞冠拜紫宸。可堪天宝乱，及见会昌春。宛宛王孙态，飘飘物外身。灵光怆陈迹，遗老更何人。诸父论交久，忘年许与盟。登山陪蹑屐，泛月共飞觥。来往开三径，安闲羡一生。山深凄薤露，愁忆醉歌声。
赵路铃挽词·其一
作者：楼钥
朝代：宋
体裁：五言律诗

蚤岁游金阙，霞冠拜紫宸。可堪天宝乱，及见会昌春。宛宛王孙态，飘飘物外身。灵光怆陈迹，遗老更何人。
赵路铃挽词·其二
作者：楼钥
朝代：宋
体裁：五言律诗

诸父论交久，忘年许与盟。登山陪蹑屐，泛月共飞觥。来往开三径，安闲羡一生。山深凄薤露，愁忆醉歌声。
跋余子寿所藏山谷书范孟博传
作者：楼钥
朝代：宋
体裁：古风

宜人初谓宜于人，菜肚老人竟不振。承天院记顾何罪，一斥致死南海滨。贤哉别驾眷迁客，不恤罪罟深相亲。衮衮不容处城闉，夜遣二子从夫君。一日携纸丐奇画，引笔行墨生烟云。南方无书可寻阅，默写此传终全文。补亡三箧比安世，偶熟此卷非张巡。岩岩汝南范孟博，清裁千载无比伦。坡翁侍母曾启问，百谪九死气自伸。别驾去官公亦已，身虽既衰笔有神。我闻此书久欲见，摹本尚尔况其真。辍公清俸登坚珉，可立懦夫羞佞臣。
跋卢申之所藏韦偃三马
作者：楼钥
朝代：宋

嗟哉马之生，驰骤乃其性。一为人所羁，寸步不得骋。局促闲厩中，专俟圉人令。调服无踶齧，始可用朝请。战骑冒锋镝，或致陨其命。绣羁非不华，金狨号为盛。青黄木之灾，此亦马所病。立仗尤贵重，一鸣辄斥屏。何如在牧时，卧起玩烟景。丰草胜刍豆，清波恣游泳。韦侯擅笔精，幻出无人境。思陵赐珍题，昭回光炳炳。身方缚名缰，三年惭负乘。细窥乐宽閒，悠然动归兴。
跋卢申之所藏韦偃三马
作者：楼钥
朝代：宋

嗟哉马之生，驰骤乃其性。
一为人所羁，寸步不得骋。
局促闲廐中，专俟圉人令。
调服无踶啮，始可用朝请。
战骑冒锋镝，或致陨其命。
绣羁非不华，金狨号为盛。
青黄木之灾，此亦马所病。
立仗尤贵重，一鸣辄斥屏。
何如在牧时，卧起玩烟景。
丰草胜刍豆，清波恣游泳。
韦侯擅笔精，幻出无人境。
思陵赐珍题，昭回光炳炳。
身方缚名缰，三年惭负乘。
细窥乐宽閒，悠然动归兴。
跋李少裴修禊序
作者：楼钥
朝代：宋

兰亭修禊永和中，羣贤高会俱雍容。
右军作序亦寓耳，藁草乃致传无穷。
自言疑若有神助，他日屡书终不同。
历代传宝在秘府，尤其甚者唐太宗。
当时搜取极心力，模本一一攽羣公。
惟此真蹟最奇绝，萧梁开皇有遗踪。
亲御奎文赐元嘉，龙蟠凤翥何其工。
辩才所取秘昭陵，此本一洗凡马空。
崔家兄弟列清要，诲子况復称龟龙。
图书四部资校雠，当时尚有贞观风。
自云此为最善本，冰御臣液题甚恭。
李王深得拨镫法，笔力绝劲雄江东。
右军以来皆妙笔，名胜异代如相从。
病余扶惫行扫松，李君携来为发蒙。
平生多看旧墨本，一见使我开心胸。
摩挲叹息不自已，至宝盍入明光宫。
隠居怀宝正不恶，异气或能牛斗衝。
叩门有客勿倾倒，恐有御史来乘骢。
跋李少裴脩禊序
作者：楼钥
朝代：宋

兰亭修禊永和中，群贤高会俱雍容。右军作序亦寓耳，藁草乃致传无穷。自言疑若有神助，他日屡书终不同。历代传宝在秘府，尤其甚者唐太宗。当时搜取极心力，模本一一攽群公。惟此真迹最奇绝，萧梁开皇有遗踪。亲御奎文赐元嘉，龙蟠凤翥何其工。辩才所取秘昭陵，此本一洗凡马空。崔家兄弟列清要，诲子况复称龟龙。图书四部资校雠，当时尚有贞观风。自云此为最善本，冰御臣液题甚恭。李王深得拨镫法，笔力绝劲雄江东。右军以来皆妙笔，名胜异代如相从。病馀扶惫行扫松，李君携来为发蒙。平生多看旧墨本，一见使我开心胸。摩挲叹息不自已，至宝盍入明光宫。隐居怀宝正不恶，异气或能牛斗冲。叩门有客勿倾倒，恐有御史来乘骢。
跋汪季路所藏修禊序
作者：楼钥
朝代：宋

永和岁癸丑，羣贤会兰亭。
流觞各赋诗，风流见丹青。
右军草禊序，文采粲日星。
选文乃见遗，至今恨昭明。
字画最能意，自言胜平生。
七传到永师，袭藏过金籝。
辩才尤秘重，名已彻天庭。
屡诏不肯献，託言堕戎兵。
妙选萧御史，微服山阴行。
谲诡殆万状，径取归神京。
辩才恍如失，何异敕六丁。
文皇好已甚，丁宁殉昭陵。
当时冯赵辈，临写赐公卿。
惟此定武本，谓出欧率更。
采择独称善，遂以镌瑶琼。
流传迨五季，皆在御寝扃。
耶律残石晋，睥睨不知名。
意必希世宝，毡裹载辎軿。
帝𤜱既北去，弃与朽壤并。
久乃遇知者，龛置太守厅。
或云政宣閒，此石归绍彭。
又言入内府，宣取恐违程。
焚膏继短晷，拓本手不停。
迭纸至三四，肥瘠遂异形。
南渡愈难见，得者辄相矜。
我见十数本，对之心欲酲。
汪侯端明子，嗜古自弱龄。
锦囊荷倾倒，快覩喜失声。
带流及右天，往往字不成。
而此独全好，护持如有灵。
尤王号博雅，异论谁与评。
硬黄极摹写，唐人苦无称。
贋本满东南，琐琐不足呈。
犹有婺与抚，碔砆近璜珩。
右军再三作，已觉不称情。
心慕且手追，安能效笔精。
响搨固近似，形似神不清。
不如参其意，到手随纵横。
况我笔素拙，何由望群英。
近亦得旧物，庶几窥典刑。
此本更高胜，着语安敢轻。
孤风邈难继，怅望冥鸿征。
跋汪季路所藏脩禊序
作者：楼钥
朝代：宋

永和岁癸丑，群贤会兰亭。流觞各赋诗，风流见丹青。右军草禊序，文采粲日星。选文乃见遗，至今恨昭明。字画最能意，自言胜平生。七传到永师，袭藏过金籯。辩才尤秘重，名已彻天庭。屡诏不肯献，托言堕戎兵。妙选萧御史，微服山阴行。谲诡殆万状，径取归神京。辩才恍如失，何异敕六丁。文皇好已甚，丁宁殉昭陵。当时冯赵辈，临写赐公卿。惟此定武本，谓出欧率更。采择独称善，遂以镌瑶琼。流传迨五季，皆在御寝扃。耶律残石晋，睥睨不知名。意必希世宝，毡裹载辎軿。帝？既北去，弃与朽壤并。久乃遇知者，龛置太守厅。或云政宣閒，此石归绍彭。又言入内府，宣取恐违程。焚膏继短晷，拓本手不停。叠纸至三四，肥瘠遂异形。南渡愈难见，得者辄相矜。我见十数本，对之心欲酲。汪侯端明子，嗜古自弱龄。锦囊荷倾倒，快睹喜失声。带流及右天，往往字不成。而此独全好，护持如有灵。尤王号博雅，异论谁与评。硬黄极摹写，唐人苦无称。赝本满东南，琐琐不足呈。犹有婺与抚，珷玞近璜珩。右军再三作，已觉不称情。心慕且手追，安能效笔精。响拓固近似，形似神不清。不如参其意，到手随纵横。况我笔素拙，何由望群英。近亦得旧物，庶几窥典刑。此本更高胜，著语安敢轻。孤风邈难继，怅望冥鸿征。
跋汪季路所藏脩禊序
作者：楼钥
朝代：宋
体裁：古风

永和岁癸丑，群贤会兰亭。流觞各赋诗，风流见丹青。右军草禊序，文采粲日星。选文乃见遗，至今恨昭明。字画最能意，自言胜平生。七传到永师，袭藏过金籯。辩才尤秘重，名已彻天庭。屡诏不肯献，托言堕戎兵。妙选萧御史，微服山阴行。谲诡殆万状，径取归神京。辩才恍如失，何异敕六丁。文皇好已甚，丁宁殉昭陵。当时冯赵辈，临写赐公卿。惟此定武本，谓出欧率更。采择独称善，遂以镌瑶琼。流传迨五季，皆在御寝扃。耶律残石晋，睥睨不知名。意必希世宝，毡裹载辎軿。帝�既北去，弃与朽壤并。久乃遇知者，龛置太守厅。或云政宣閒，此石归绍彭。又言入内府，宣取恐违程。焚膏继短晷，拓本手不停。叠纸至三四，肥瘠遂异形。南渡愈难见，得者辄相矜。我见十数本，对之心欲酲。汪侯端明子，嗜古自弱龄。锦囊荷倾倒，快睹喜失声。带流及右天，往往字不成。而此独全好，护持如有灵。尤王号博雅，异论谁与评。硬黄极摹写，唐人苦无称。赝本满东南，琐琐不足呈。犹有婺与抚，珷玞近璜珩。右军再三作，已觉不称情。心慕且手追，安能效笔精。响拓固近似，形似神不清。不如参其意，到手随纵横。况我笔素拙，何由望群英。近亦得旧物，庶几窥典刑。此本更高胜，著语安敢轻。孤风邈难继，怅望冥鸿征。
跋涂毒与惠老偈
作者：楼钥
朝代：宋
体裁：偈颂

我铭师塔，而不识面。一瞻顶相，烂烂岩电。横说竖说，不待饶舌。涂毒一声，百兽脑裂。
跋綦北海扈从书事诗
作者：楼钥
朝代：宋
体裁：古风

晋阳固自有高共，奉天岂可无宣公。当时扶日沧海东，尚想健笔驱长风。指挥诸将如奴童，中兴内相当推功。断碑毋庸诧诗工，制藁具在銮坡中。
跋袁起岩所藏修禊序·其一
作者：楼钥
朝代：宋

怅望当时真蹟，临摹所在支分。
千载但称合作，谁能有感斯文。
跋袁起岩所藏脩禊序
作者：楼钥
朝代：宋

怅望当时真迹，临摹所在支分。千载但称合作，谁能有感斯文。定本为世第一，此又在定武前。今日锦标玉轴，向来不直一钱。
跋袁起岩所藏脩禊序·其一
作者：楼钥
朝代：宋

怅望当时真迹，临摹所在支分。千载但称合作，谁能有感斯文。
跋袁起岩所藏脩禊序·其二
作者：楼钥
朝代：宋
体裁：六言诗

定本为世第一，此又在定武前。今日锦标玉轴，向来不直一钱。
过上虞怀谢驿喜雨
作者：楼钥
朝代：宋

梦回檐溜作惊湍，净洗炎歊百虑宽。咫尺东山见膏泽，令人更忆谢家安。
过上虞怀谢驿喜雨
作者：楼钥
朝代：宋

梦回檐溜作惊湍，浄洗炎歊百虑宽。
咫尺东山见膏泽，令人更忆谢家安。
过从子泽家
作者：楼钥
朝代：宋
体裁：七言绝句

楚楚初篁脱绿苞，城居约略似荒郊。土膏更得春风力，直引蔷薇上竹梢。
过故家
作者：楼钥
朝代：宋

团团桂树拥檐牙，旧日轻黄满树花。
惆怅秋清无一叶，空余枯枿缒寒瓜。
过故家
作者：楼钥
朝代：宋

团团桂树拥檐牙，旧日轻黄满树花。惆怅秋清无一叶，空馀枯蘖缒寒瓜。
过苍岭
作者：楼钥
朝代：宋

黄云满坞沙田稻，白雪漫山荠菜花。路人缙云频借问，碧香酒好是谁家。崇朝辛苦上孱颜，泥径初平意暂閒。苍岭东头移野步，眼前便得处州山。
过苍岭·其一
作者：楼钥
朝代：宋
体裁：七言绝句

黄云满坞沙田稻，白雪漫山荠菜花。路人缙云频借问，碧香酒好是谁家。
过苍岭·其二
作者：楼钥
朝代：宋
体裁：七言绝句

崇朝辛苦上孱颜，泥径初平意暂閒。苍岭东头移野步，眼前便得处州山。
过苏溪
作者：楼钥
朝代：宋
体裁：五言律诗

处处溪环舍，家家石累墙。有时逢老稚，无事只耕桑。野色撩诗思，村醪引醉乡。山川已如许，急雨更斜阳。
过西兴
作者：楼钥
朝代：宋

几载京尘涴客裘，江村乍入倍清幽。柔桑稚麦寒犹在，流水落花春又休。苍狗浮空惊易失，白驹过隙若为留。细思谁似垂纶者，寘酒烹鱼百不忧。
过西兴
作者：楼钥
朝代：宋

几载京尘涴客裘，江村乍入倍清幽。
柔桑穉麦寒犹在，流水落花春又休。
苍狗浮空惊易失，白驹过隙若为留。
细思谁似垂纶者，寘酒烹鱼百不忧。
连云亭望海中诸山
作者：楼钥
朝代：宋

雁山本在云海中，波涛千古相撞舂。泥沙洗尽见山骨，岩壑所在皆玲珑。是谁一口吸水尽，平地卓立成奇峰。至今往往有遗迹，相传渺漭何能穷。我乘单车来自东，佳处千数一览空。晚登四十九盘顶，旷望巨海烟濛濛。群山错立不知几，朝日照耀天霞红。是閒瑰奇定多有，鲸波掩蔽深莫通。我无太真燬犀法，安得一闯冯夷宫。会闻沧海变成陆，却与雁山争长雄。
连云亭望海中诸山
作者：楼钥
朝代：宋

鴈山本在云海中，波涛千古相撞舂。
泥沙洗尽见山骨，岩壑所在皆玲珑。
是谁一口吸水尽，平地卓立成奇峯。
至今往往有遗迹，相传渺漭何能穷。
我乘单车来自东，佳处千数一览空。
晚登四十九盘顶，旷望巨海烟蒙蒙。
羣山错立不知几，朝日照耀天霞红。
是閒瑰奇定多有，鲸波掩蔽深莫通。
我无太真毁犀法，安得一闯冯夷宫。
会闻沧海变成陆，却与鴈山争长雄。
送一老住庐山归宗
作者：楼钥
朝代：宋

久向东山捲藏经，鬼神推出举军惊。从来要去庐山住，好就山中过此生。啐啄同时不偶然，史君提起正当年。向来闹市难行道，今日人天听说禅。千古名山大道场，止因赋重遂荒凉。后之君子谁能弛，试向山前问老苍。归宗法窟寖湮微，拭眼馀风靡孑遗。法鼓一声精彩变，要如光弼用军时。庐山面目非难识，横岭侧峰皆是真。若待出来方识破，不知何用个中人。
送一老住庐山归宗·其一
作者：楼钥
朝代：宋
体裁：七言绝句

久向东山捲藏经，鬼神推出举军惊。从来要去庐山住，好就山中过此生。
送一老住庐山归宗·其三
作者：楼钥
朝代：宋
体裁：七言绝句

千古名山大道场，止因赋重遂荒凉。后之君子谁能弛，试向山前问老苍。
送一老住庐山归宗·其二
作者：楼钥
朝代：宋
体裁：七言绝句

啐啄同时不偶然，史君提起正当年。向来闹市难行道，今日人天听说禅。
送一老住庐山归宗·其五
作者：楼钥
朝代：宋

庐山面目非难识，横岭侧峰皆是真。若待出来方识破，不知何用个中人。
送一老住庐山归宗·其五
作者：楼钥
朝代：宋

庐山面目非难识，横岭侧峰皆是真。
若待出来方识破，不知何用箇中人。
送一老住庐山归宗·其四
作者：楼钥
朝代：宋

归宗法窟寖湮微，拭眼余风靡孑遗。
法鼓一声精彩变，要如光弼用军时。
送一老住庐山归宗·其四
作者：楼钥
朝代：宋

归宗法窟寖湮微，拭眼馀风靡孑遗。法鼓一声精彩变，要如光弼用军时。
送万耕道帅琼管
作者：楼钥
朝代：宋

黎山千仞摩苍穹，颛颛独在大海中。
自从汉武置两郡，黎人始与南州通。
历历更革不胜计，唐设五筦如容邕。
皇朝声教久渐被，事体全有中华风。
生黎中居不可近，熟黎百洞蟠疆封。
或从徐闻向南望，一粟不见波吞空。
灵神致祷如响答，征帆饱挂轻飞鸿。
晓行不计几多里，彼岸往往夕阳舂。
流求大食更天表，舶交海上俱朝宗。
势须至此少休息，乘风径集番禺东。
不然舶政不可为，两地虽远休戚同。
古今事变无定论，难信捐之与扬雄。
四州隅分各置守，琼台帅阃尤尊崇。
高牙大纛拥方伯，鼓吹振响惊蛟龙。
汉家威名两伏波，卢丁以来几宗工。
卫公精爽尚如生，妙语况有玉局翁。
史君吏事素高了，明若古镜摩青铜。
叱驭行行不作难，平生惟仗信与忠。
布宣王灵万里外，益使向化来蛮賨。
第惟遐方习疎慢，政化要当率以躬。
雾中能见越王石，自然心服令易从。
顽犷未率宜以渐，勿示骇政先含容。
平平之策用定远，下下之考书阳公。
吏民生长固安土，尚当摩抚如童蒙。
属僚宦游岂得已，士多失职悲途穷。
名分卑尊不可紊，更念何处不相逢。
官事既了与无间，可使知气俱冲融。
乡闾惜别情所钟，临岐为倾琥珀浓。
手遮西日念远去，欲留奈何鼓逢逢。
愿君稳度三合溜，早归入侍明光宫。
送万耕道帅琼管
作者：楼钥
朝代：宋

黎山千仞摩苍穹，颛颛独在大海中。自从汉武置两郡，黎人始与南州通。历历更革不胜计，唐设五筦如容邕。皇朝声教久渐被，事体全有中华风。生黎中居不可近，熟黎百洞蟠疆封。或从徐闻向南望，一粟不见波吞空。灵神致祷如响答，征帆饱挂轻飞鸿。晓行不计几多里，彼岸往往夕阳舂。流求大食更天表，舶交海上俱朝宗。势须至此少休息，乘风径集番禺东。不然舶政不可为，两地虽远休戚同。古今事变无定论，难信捐之与扬雄。四州隅分各置守，琼台帅阃尤尊崇。高牙大纛拥方伯，鼓吹振响惊蛟龙。汉家威名两伏波，卢丁以来几宗工。卫公精爽尚如生，妙语况有玉局翁。史君吏事素高了，明若古镜摩青铜。叱驭行行不作难，平生惟仗信与忠。布宣王灵万里外，益使向化来蛮賨。第惟遐方习疏慢，政化要当率以躬。雾中能见越王石，自然心服令易从。顽犷未率宜以渐，勿示骇政先含容。平平之策用定远，下下之考书阳公。吏民生长固安土，尚当摩抚如童蒙。属僚宦游岂得已，士多失职悲途穷。名分卑尊不可紊，更念何处不相逢。官事既了与无间，可使知气俱冲融。乡闾惜别情所钟，临岐为倾琥珀浓。手遮西日念远去，欲留奈何鼓逢逢。愿君稳度三合溜，早归入侍明光宫。
送乐清姚令行可
作者：楼钥
朝代：宋

长官清政玉无瑕，卓鲁循良不足夸。
前席有期吾党喜，挽鬚无路邑人嗟。
才高雁荡千峰石，惠足河阳一县花。
欲信三年浑不扰，游山今日始携家。
送乐清姚令行可
作者：楼钥
朝代：宋

长官清政玉无瑕，卓鲁循良不足誇。前席有期吾党喜，挽须无路邑人嗟。才高雁荡千峰石，惠足河阳一县花。欲信三年浑不扰，游山今日始携家。
送人之官池州
作者：楼钥
朝代：宋

春空吹雨作余寒，去去扁舟不可扳。
伊昔曾游三大水，到今独记九华山。
想君脉脉征途远，属我悠悠梦境閒。
回首江山固无恙，怀人倚待好诗还。
送人之官池州
作者：楼钥
朝代：宋

春空吹雨作馀寒，去去扁舟不可扳。伊昔曾游三大水，到今独记九华山。想君脉脉征途远，属我悠悠梦境閒。回首江山固无恙，怀人倚待好诗还。
送从子沆宰郧乡
作者：楼钥
朝代：宋

小阮幼钟爱，长乃遭百罹。风木既深痛，棣华更缠悲。所赖有吾子，独立守家规。上有门户托，傍有孤与嫠。忽为麇国行，溯江秋为期。冬涝与夏涨，汉水足险巇。掺袪送子去，风帆不可羁。城中楮为币，邑下尤可知。定知公事少，不必事作为。用智正恶凿，大道本自夷。家无壮子弟，宗族各天涯。幸有知己人，方且把一麾。四海皆兄弟，官寮善待之。眠食谨调摄，家务须自持。俸薄用宜啬，无使实漏卮。此别动深念，毋忘故乡思。一书抵万金，时寄宾鸿归。
送从子沆宰郧乡
作者：楼钥
朝代：宋

小阮幼钟爱，长乃遭百罹。
风木既深痛，棣华更缠悲。
所頼有吾子，独立守家规。
上有门户託，傍有孤与嫠。
忽为麏国行，泝江秋为期。
冬涝与夏涨，汉水足险巇。
掺袪送子去，风帆不可覊。
城中楮为币，邑下尤可知。
定知公事少，不必事作为。
用智正恶凿，大道本自夷。
家无壮子弟，宗族各天涯。
幸有知己人，方且把一麾。
四海皆兄弟，官寮善待之。
眠食谨调摄，家务须自持。
俸薄用宜啬，无使实漏巵。
此别动深念，毋忘故乡思。
一书抵万金，时寄宾鸿归。
送从子渊宰浦江
作者：楼钥
朝代：宋

谁云宦路足岖嵚，送子之官独放心。
廉介有余无矫亢，谦恭已甚自崇深。
安舆何用资三釜，庆问时能抵万金。
公退读书三子侍，县斋松竹已成林。
送从子渊宰浦江
作者：楼钥
朝代：宋

谁云宦路足岖嵚，送子之官独放心。廉介有馀无矫亢，谦恭已甚自崇深。安舆何用资三釜，庆问时能抵万金。公退读书三子侍，县斋松竹已成林。
送从子渊葬
作者：楼钥
朝代：宋

晨起霜如雪，天寒水欲冰。
引舟拖急濑，扶杖历危层。
北阮苦多事，二疎俄丧朋。
山阿埋白璧，悲恸不能胜。
送从子渊葬
作者：楼钥
朝代：宋

晨起霜如雪，天寒水欲冰。引舟拖急濑，扶杖历危层。北阮苦多事，二疏俄丧朋。山阿埋白璧，悲恸不能胜。
送从弟叔韶尉东阳
作者：楼钥
朝代：宋

阿连少也爽，孤立生气燄。
壮年淬词锋，倾心事铅椠。
胶庠困虀盐，世科终稳占。
再兴连桂堂，尔祖真不忝。
况将尉东白，士友尚歆艳。
惟我爱子深，老矣犹不厌。
固知为子喜，颇亦动吾念。
赠子当以言，苦口当针砭。
此邑子旧游，历历数行店。
棠阴见郎君，遗老喜窥觇。
其民最服义，情伪靡容掩。
莫恃采棒威，要使慕巾垫。
子文多立就，词采更华赡。
吾闻恃俊者，塞门关反坫。
前贤最加谨，临用更重捡。
他时可待取，天庭得锦掞。
吾家有素风，耳目久濡染。
毋庸慕豪举，助廉先以俭。
湎酒更宜戒，平地有深堑。
酣畅当有时，勿习杯潋滟。
持论毋过高，斯言却防玷。
立节毋务奇，躐等恐成僭。
外物思过分，检身但多欠。
勿嫌一尉卑，封清尚为傔。
仕途固险巇，大要进以渐。
不须苦求知，真知奏应剡。
向来湖海豪，四十可收敛。
宁为处囊锥，莫作露刃剑。
匆匆掺祛别，鱼鲜酒方酽。
刮目待子归，罔俾吾言验。
送从弟叔韶尉东阳
作者：楼钥
朝代：宋

阿连少也爽，孤立生气燄。
壮年淬词锋，倾心事铅椠。
胶庠困虀盐，世科终稳占。
再兴连桂堂，尔祖真不忝。
况将尉东白，士友尚歆艳。
惟我爱子深，老矣犹不厌。
固知为子喜，颇亦动吾念。
赠子当以言，苦口当针砭。
此邑子旧游，历历数行店。
棠阴见郎君，遗老喜窥觇。
其民最服义，情僞靡容掩。
莫恃采棒威，要使慕巾垫。
子文多立就，词采更华赡。
吾闻恃俊者，塞门差反坫。
前贤最加谨，临用更重捡。
他时可待取，天庭得锦掞。
吾家有素风，耳目久濡染。
毋庸慕豪举，助廉先以俭。
湎酒更宜戒，平地有深堑。
酣畅当有时，勿习杯潋滟。
持论毋过高，斯言却防玷。
立节毋务奇，躐等恐成僣。
外物思过分，检身但多欠。
勿嫌一尉卑，封清尚为傔。
仕途固崄巇，大要进以渐。
不须苦求知，真知奏应剡。
向来湖海豪，四十可收敛。
宁为处囊锥，莫作露刃剑。
匆匆掺祛别，鱼鲜酒方酽。
刮目待子归，罔俾吾言验。
送从弟叔韶尉东阳
作者：楼钥
朝代：宋

阿连少也爽，孤立生气燄。壮年淬词锋，倾心事铅椠。胶庠困齑盐，世科终稳占。再兴连桂堂，尔祖真不忝。况将尉东白，士友尚歆艳。惟我爱子深，老矣犹不厌。固知为子喜，颇亦动吾念。赠子当以言，苦口当针砭。此邑子旧游，历历数行店。棠阴见郎君，遗老喜窥觇。其民最服义，情伪靡容掩。莫恃采棒威，要使慕巾垫。子文多立就，词采更华赡。吾闻恃俊者，塞门差反坫。前贤最加谨，临用更重捡。他时可待取，天庭得锦掞。吾家有素风，耳目久濡染。毋庸慕豪举，助廉先以俭。湎酒更宜戒，平地有深堑。酣畅当有时，勿习杯潋滟。持论毋过高，斯言却防玷。立节毋务奇，躐等恐成僣。外物思过分，检身但多欠。勿嫌一尉卑，封清尚为傔。仕途固崄巇，大要进以渐。不须苦求知，真知奏应剡。向来湖海豪，四十可收敛。宁为处囊锥，莫作露刃剑。匆匆掺祛别，鱼鲜酒方酽。刮目待子归，罔俾吾言验。
送伯中弟尉新喻
作者：楼钥
朝代：宋

伯父盛德人，伯中实暮子。
不惟能象贤，气貌亦相似。
幼日读父书，结字得皮髓。
粹然金玉姿，少日期千里。
宁知游上庠，蹉跎困名第。
晚始着青衫，酸寒就一尉。
欻然报瓜时，往戍真乐事。
自惟群从希，惜别不能已。
中年重离别，况我衰如此。
亲故例作恶，况復于吾弟。
兹行岂得休，雅怀聊漫仕。
勿惮三年留，江南富山水。
尉曹官虽卑，去民最密迩。
一日斯必葺，职务毋少弛。
善保金石躯，离觞且同醉。
归来毕婚嫁，相从期暮齿。
教子以义方，忍贫授经史。
素业俱有传，见进未见止。
大儿方决科，如摘颔髭耳。
子尚徐其驱，中途听捷喜。
送伯中弟尉新喻
作者：楼钥
朝代：宋

伯父盛德人，伯中实暮子。不惟能象贤，气貌亦相似。幼日读父书，结字得皮髓。粹然金玉姿，少日期千里。宁知游上庠，蹉跎困名第。晚始著青衫，酸寒就一尉。欻然报瓜时，往戍真乐事。自惟群从希，惜别不能已。中年重离别，况我衰如此。亲故例作恶，况复于吾弟。兹行岂得休，雅怀聊漫仕。勿惮三年留，江南富山水。尉曹官虽卑，去民最密迩。一日斯必葺，职务毋少弛。善保金石躯，离觞且同醉。归来毕婚嫁，相从期暮齿。教子以义方，忍贫授经史。素业俱有传，见进未见止。大儿方决科，如摘颔髭耳。子尚徐其驱，中途听捷喜。
送伯舅汪运干
作者：楼钥
朝代：宋

人生自古悲别离，别离今日何足悲。试问今日行者谁，鄞江名族真男儿。虬须燕颔躯十围，凛凛端有熊豹姿。毅然刚立不怒威，笑视鼠辈何脂韦。州县小试囊中锥，政绩今在众口碑。姓名通籍黄金闺，便汎王俭红莲池。平时幕府多素尸，坐縻公粟遨以嬉。只今方当多事时，正要名士同驱驰。森森百万虎与貔，荷戈分驻淮东西。两淮千里双使麾，幕中僚吏皆擢犀。惟公婉画明蓍龟，辩如悬河不可堤。胸中武库深难窥，决策固有堂上奇。朔风吹空黄草齐，正恐秋高胡马肥。万人相顾目睽睽，见公此去多腹非。公独襆被行不疑，单车西去征马嘶。平生气槩冲虹霓，恨无尺箠笞羌夷。方今天相中兴期，黠虏戴头来边陲。愿公速蹈功名机，匈奴不灭何家为。出门千里何足辞，但愿满引金屈卮。
送伯舅汪运干
作者：楼钥
朝代：宋

人生自古悲别离，别离今日何足悲。
试问今日行者谁，鄞江名族真男儿。
虬鬚燕颔躯十围，凛凛端有熊豹姿。
毅然刚立不怒威，笑视鼠辈何脂韦。
州县小试囊中锥，政绩今在众口碑。
姓名通籍黄金闺，便泛王俭红莲池。
平时幕府多素尸，坐縻公粟遨以嬉。
只今方当多事时，正要名士同驱驰。
森森百万虎与貔，荷戈分驻淮东西。
两淮千里双使麾，幕中僚吏皆擢犀。
惟公婉画明蓍龟，辩如悬河不可堤。
胸中武库深难窥，决策固有堂上奇。
朔风吹空黄草齐，正恐秋高胡马肥。
万人相顾目睽睽，见公此去多腹非。
公独幞被行不疑，单车西去征马嘶。
平生气槩衝虹霓，恨无尺棰笞羌夷。
方今天相中兴期，黠虏戴头来边陲。
愿公速蹈功名机，匈奴不灭何家为。
出门千里何足辞，但愿满引金屈巵。
送何道夫秘监守潼川
作者：楼钥
朝代：宋

妙龄冠蜀士，名声振王畿。
晚随召节来，天朝增羽仪。
我昔倅丹丘，鹿侯挂冠归。
群公俱祖送，见公四三诗。
颇恨着鞭先，自言乞身迟。
拳拳慕下风，直欲梦见之。
还朝挹高致，气宇清且夷。
称者不容口，往往同一词。
始见荷倾倒，笑谈欲忘疲。
况当秋风高，滥吹参试闱。
鼎脔得一尝，豹斑容管窥。
叔度真似道，庄生信忘机。
亲疎皆不可，况復容磷缁。
诸生得公来，讙曰真吾师。
叩帘或三请，响答了不疑。
私谓如此人，定应备论思。
胡为归兴勇，抗章气不衰。
鼓盆万里外，抱孙更成悲。
拥麾东川去，无人留孔戣。
别怀不自胜，别酒听淋漓。
他时念老成，追锋且復西。
公能重来否，此意非吾私。
送何道夫秘监守潼川
作者：楼钥
朝代：宋

妙龄冠蜀士，名声振王畿。晚随召节来，天朝增羽仪。我昔倅丹丘，鹿侯挂冠归。群公俱祖送，见公四三诗。颇恨著鞭先，自言乞身迟。拳拳慕下风，直欲梦见之。还朝挹高致，气宇清且夷。称者不容口，往往同一词。始见荷倾倒，笑谈欲忘疲。况当秋风高，滥吹参试闱。鼎脔得一尝，豹斑容管窥。叔度真似道，庄生信忘机。亲疏皆不可，况复容磷缁。诸生得公来，欢曰真吾师。叩帘或三请，响答了不疑。私谓如此人，定应备论思。胡为归兴勇，抗章气不衰。鼓盆万里外，抱孙更成悲。拥麾东川去，无人留孔戣。别怀不自胜，别酒听淋漓。他时念老成，追锋且复西。公能重来否，此意非吾私。
送倪正父侍郎使虏
作者：楼钥
朝代：宋
体裁：七言律诗

经帷亲见犯天颜，口伐何劳抗可汗。故国应悲周黍稷，遗黎犹识汉衣冠。殊邻谍报终难测，累岁要盟恐易寒。驰至金城上方略，始知颇牧在金銮。
送倪正父尚书守南徐
作者：楼钥
朝代：宋

君如春柳我如松，晚岁重逢意愈通。日日公馀搜理窟，时时史暇乐谈丛。友朋罕有心相照，兄弟惟应姓不同。此别未知何日见，掺袪无语对西风。满腔忠膜与嘉谟，空洞它无一物馀。有语莫非忧国志，欲行犹上荐贤书。已欣勇退成清节，更喜高眠即故庐。廊庙须公经济手，不应敛惠向南徐。几回去国向吴兴，出处虽高事不平。兹以优恩临北固，不妨禁直寓西清。羡君决去行何速，愧我求归计未成。浙水东西又千里，壮怀堂上未忘情。
送倪正父尚书守南徐·其一
作者：楼钥
朝代：宋

君如春柳我如松，晚岁重逢意愈通。
日日公余搜理窟，时时史暇乐谈丛。
友朋罕有心相照，兄弟惟应姓不同。
此别未知何日见，掺袪无语对西风。
送倪正父尚书守南徐·其一
作者：楼钥
朝代：宋

君如春柳我如松，晚岁重逢意愈通。日日公馀搜理窟，时时史暇乐谈丛。友朋罕有心相照，兄弟惟应姓不同。此别未知何日见，掺袪无语对西风。
送倪正父尚书守南徐·其三
作者：楼钥
朝代：宋

几回去国向吴兴，出处虽高事不平。
兹以优恩临北固，不妨禁直寓西清。
羡君决去行何速，媿我求归计未成。
淛水东西又千里，壮怀堂上未忘情。
送倪正父尚书守南徐·其三
作者：楼钥
朝代：宋

几回去国向吴兴，出处虽高事不平。兹以优恩临北固，不妨禁直寓西清。羡君决去行何速，愧我求归计未成。浙水东西又千里，壮怀堂上未忘情。
送倪正父尚书守南徐·其二
作者：楼钥
朝代：宋

满腔忠膜与嘉谟，空洞它无一物余。
有语莫非忧国志，欲行犹上荐贤书。
已欣勇退成清节，更喜高眠即故庐。
廊庙须公经济手，不应敛惠向南徐。
送倪正父尚书守南徐·其二
作者：楼钥
朝代：宋

满腔忠膜与嘉谟，空洞它无一物馀。有语莫非忧国志，欲行犹上荐贤书。已欣勇退成清节，更喜高眠即故庐。廊庙须公经济手，不应敛惠向南徐。
送元卫弟赴长亭盐场
作者：楼钥
朝代：宋

阿连生而秀，二亲所甚爱。仲兄勤拊养，遇事辄加诲。干蛊静而办，胸次无卑隘。今焉职牢盆，官宇临渤澥。毋谓官为小，要使所居大。毋言才可了，检身到纤介。我家门户重，衣冠绵数代。当以诚心求，子视勿自懈。亭民亦良民，孰谓俱无赖。官吏既扰之，兼并责逋债。熬波亦良苦，乐岁色犹菜。输盐不得钱，何以禁私卖。所在积蠹久，良法浸多坏。吾闻不无术，更当审利害。熟视不为谋，空餐愧难盖。不应行一切，遽使绝称贷。富者能寡取，倍息久仍在。贫者庶少宽，公私可缓带。母年登九十，家居幸康泰。其家不从政，礼经有深戒。幸子去不远，时时可归拜。小别不足惜，轻舟送前迈。
送元卫弟赴长亭盐场
作者：楼钥
朝代：宋

阿连生而秀，二亲所甚爱。
仲兄勤拊养，遇事辄加诲。
干蛊静而办，胸次无卑隘。
今焉职牢盆，官宇临渤澥。
毋谓官为小，要使所居大。
毋言才可了，检身到纤介。
我家门户重，衣冠绵数代。
当以诚心求，子视勿自懈。
亭民亦良民，孰谓俱无頼。
官吏既扰之，兼并责逋债。
熬波亦良苦，乐岁色犹菜。
输盐不得钱，何以禁私卖。
所在积蠹久，良法浸多坏。
吾闻不无术，更当审利害。
熟视不为谋，空餐媿难盖。
不应行一切，遽使绝称贷。
富者能寡取，倍息久仍在。
贫者庶少宽，公私可缓带。
母年登九十，家居幸康泰。
其家不从政，礼经有深戒。
幸子去不远，时时可归拜。
小别不足惜，轻舟送前迈。
送元声弟赴水阳监镇
作者：楼钥
朝代：宋

吾翁积德厚，九子官其六。
不幸失三人，孤嫠纷在目。
三弟尚白丁，升沉犹未卜。
吾人扶门户，参立如鼎足。
脱死忧患余，偏亲须水菽。
阿连先着鞭，去去长江曲。
弱冠承赏延，十载荷衣绿。
閒关困家食，才就五斗粟。
要知官无卑，豪髮当畏肃。
督耕两大圩，受输十万斛。
处之诚未易，勉旃直自勖。
执别动万感，酌酒再三祝。
吾子素解事，涉世要未熟。
意行须揆理，言轻恐招辱。
王事究一心，言玷復三復。
细行累大德，阴财损阳禄。
岂惟赠尔言，余亦每自恧。
公余稍有暇，更取故书读。
行矣更自爱，家声要人续。
送元声弟赴水阳监镇
作者：楼钥
朝代：宋

吾翁积德厚，九子官其六。不幸失三人，孤嫠纷在目。三弟尚白丁，升沉犹未卜。吾人扶门户，参立如鼎足。脱死忧患馀，偏亲须水菽。阿连先著鞭，去去长江曲。弱冠承赏延，十载荷衣绿。閒关困家食，才就五斗粟。要知官无卑，豪发当畏肃。督耕两大圩，受输十万斛。处之诚未易，勉旃直自勖。执别动万感，酌酒再三祝。吾子素解事，涉世要未熟。意行须揆理，言轻恐招辱。王事究一心，言玷复三复。细行累大德，阴财损阳禄。岂惟赠尔言，余亦每自恧。公馀稍有暇，更取故书读。行矣更自爱，家声要人续。
送元积弟赴永嘉酒官
作者：楼钥
朝代：宋

宦游五载住中川，似与邦人有夙缘。昔日江山知好在，旧游人物想依然。吾衰无复逢梅福，子去惟应梦阿连。或问故侯霜鬓未，为言潘令是齐年。我家清白世相传，工部真清更有年。百口未曾营活计，一生惟喜种心田。吾方奉母耕绵上，子更移封向酒泉。兄弟凋零期自勉，只将家训作青毡。
送元积弟赴永嘉酒官·其一
作者：楼钥
朝代：宋

宦游五载住中川，似与邦人有夙缘。昔日江山知好在，旧游人物想依然。吾衰无复逢梅福，子去惟应梦阿连。或问故侯霜鬓未，为言潘令是齐年。
送元积弟赴永嘉酒官·其一
作者：楼钥
朝代：宋

宦游五载住中川，似与邦人有夙缘。
昔日江山知好在，旧游人物想依然。
吾衰无復逢梅福，子去惟应梦阿连。
或问故侯霜鬓未，为言潘令是齐年。
送元积弟赴永嘉酒官·其二
作者：楼钥
朝代：宋
体裁：七言律诗

我家清白世相传，工部真清更有年。百口未曾营活计，一生惟喜种心田。吾方奉母耕绵上，子更移封向酒泉。兄弟凋零期自勉，只将家训作青毡。
送元积弟赴淮东总属
作者：楼钥
朝代：宋

南徐来往饱经过，总饷宾寮入礼罗。子去幸陪邹湛辈，君今还是伯休那。金闺通籍时方可，铁瓮名城景最多。我有净名遗记在，试从万井访维摩。十人兄弟五人存，心事方欣得细论。可但衰迟怜远别，祇因喜惧有慈尊。倚门何止期吾子，发策还知望好孙。从此三年风雨夜，寂寥棋局与清樽。
送元积弟赴淮东总属·其一
作者：楼钥
朝代：宋

南徐来往饱经过，总饷宾寮入礼罗。子去幸陪邹湛辈，君今还是伯休那。金闺通籍时方可，铁瓮名城景最多。我有净名遗记在，试从万井访维摩。
送元积弟赴淮东总属·其一
作者：楼钥
朝代：宋

南徐来往饱经过，总饷宾寮入礼罗。
子去幸陪邹湛辈，君今还是伯休那。
金闺通籍时方可，铁瓮名城景最多。
我有浄名遗记在，试从万井访维摩。
送元积弟赴淮东总属·其二
作者：楼钥
朝代：宋
体裁：七言律诗

十人兄弟五人存，心事方欣得细论。可但衰迟怜远别，祇因喜惧有慈尊。倚门何止期吾子，发策还知望好孙。从此三年风雨夜，寂寥棋局与清樽。
送内弟汪作德赴建德主簿
作者：楼钥
朝代：宋

今日望春下，送春还送行。
簿书须着意，家世有余清。
潇洒桐庐郡，文章陆士衡。
公余定多暇，无废读书声。
送内弟汪作德赴建德主簿
作者：楼钥
朝代：宋

今日望春下，送春还送行。簿书须著意，家世有馀清。潇洒桐庐郡，文章陆士衡。公馀定多暇，无废读书声。
送内弟汪庄仲赴浙西仓幕
作者：楼钥
朝代：宋
体裁：五言律诗

家食八经秋，兹焉喜宦游。往依王仲宝，况事薛居州。寄信凭鸿羽，题诗记虎丘。云飞亲舍近，时望海东头。
送内弟汪强仲赴台州税官
作者：楼钥
朝代：宋
体裁：七言律诗

雕鞍去去不容攀，柳下门墙辍往还。可但征商私龙断，不妨拄颊看巾山。右军墨妙惟修禊，太傅才高亦抱关。只尺亲庭毋苦恋，有人能伴适斋闲。
送内弟汪耐翁随侍因赴临川推官
作者：楼钥
朝代：宋
体裁：七言律诗

之子长才盍要津，未知此别几经春。且为湓浦过庭子，径作临川入幕宾。生长外家身已老，周旋中表意尤亲。从今家问须情实，莫事虚文学外人。
送刘仲起主簿
作者：楼钥
朝代：宋

刘郎鸾栖海濒邑，不减向来人姓习。
凛然躯干即之温，语恐伤人中有立。
论交虽厚笑甘醴，御吏以严无束湿。
公余黄卷频卷舒，艺圃工夫日加葺。
永嘉素多君子僚，休沐新盟有清集。
伯伦忽去谁鲸吸，欲挽不留情悒悒。
君年方盛才有余，逸骥宁容在羁馽。
期君速蹈功名机，塞草连云朔风急。
送刘仲起主簿
作者：楼钥
朝代：宋

刘郎鸾栖海濒邑，不减向来人姓习。凛然躯干即之温，语恐伤人中有立。论交虽厚笑甘醴，御吏以严无束湿。公馀黄卷频卷舒，艺圃工夫日加葺。永嘉素多君子僚，休沐新盟有清集。伯伦忽去谁鲸吸，欲挽不留情悒悒。君年方盛才有馀，逸骥宁容在羁絷。期君速蹈功名机，塞草连云朔风急。
送刘德修少卿潼川漕
作者：楼钥
朝代：宋

清朝重争臣，选取妙一世。
矫矫刘御史，一鹗胜百鸷。
顾瞻最有力，步武亦严毅。
一生忧国心，千古敢言气。
气足充所学，文能行其意。
遇事辄奋发，触邪无顾忌。
乘骢行且止，敛手已知避。
但思补衮阙，何暇为身计。
独立当雷霆，三进气弥厉。
去鲁固迟迟，出昼岂濡滞。
上终行其言，群贤争挽致。
将输向潼川，寓直尚中秘。
风裁仰清峻，进退审难易。
伊昔联周行，睽违十余岁。
来为同舍郎，愈笃金兰契。
洗眼看腾上，宁知揽征袂。
抗章叹高绝，勇退尤知愧。
去勿穷日力，予环日月冀。
承君送道乡，硬语吁可畏。
毋以此自满，当为不止是。
临别提斯言，少尽交朋谊。
万里苟同心，吴蜀安有异。
送刘德脩少卿潼川漕
作者：楼钥
朝代：宋

清朝重争臣，选取妙一世。矫矫刘御史，一鹗胜百鸷。顾瞻最有力，步武亦严毅。一生忧国心，千古敢言气。气足充所学，文能行其意。遇事辄奋发，触邪无顾忌。乘骢行且止，敛手已知避。但思补衮阙，何暇为身计。独立当雷霆，三进气弥厉。去鲁固迟迟，出昼岂濡滞。上终行其言，群贤争挽致。将输向潼川，寓直尚中秘。风裁仰清峻，进退审难易。伊昔联周行，睽违十馀岁。来为同舍郎，愈笃金兰契。洗眼看腾上，宁知揽征袂。抗章叹高绝，勇退尤知愧。去勿穷日力，予环日月冀。承君送道乡，硬语吁可畏。毋以此自满，当为不止是。临别提斯言，少尽交朋谊。万里苟同心，吴蜀安有异。
送刘晋父监岳
作者：楼钥
朝代：宋

济南刘夫子，生来逢百罹。乃翁负长才，宦游至京西。时当建炎间，寇盗纷不齐。转徙入湖广，一家屡阽危。五羊买海舟，万里向鲒埼。舟破投永嘉，有如鸟择栖。哀哀老治中，藁葬山之垂。母家在衡阳，孤嫠往相依。久卧漳滨疾，羁穷命如丝。事母以孝闻，执丧礼无亏。庐墓屏荤茹，至行彻丹墀。有诏宠数蕃，得官祇奉祠。行年六十二，霜髯照厖眉。慨然念防墓，千里来海涯。西山如莲华，古今冢累累。况此久宿草，芜秽不复治。孝思虽甚切，冥漠何从推。行道为兴叹，智力无所施。有僧几九龄，自言记当时。君闻亟叩请，东冈指荒基。吾师慕泓公，少也从吾师。墓中有版识，仓猝不暇碑。素棺无石椁，灰炭周四围。君方感斯言，钻穴从旁窥。其言皆可验，自此不置疑。惟馀盖棺木，遗骨不堪移。斲石表故阡，遂塞无穷悲。此僧老而壮，斗酒如覆卮。与君登山椒，下上几如飞。竣事才数日，溘然不可为。孝感人益仰，真有神相之。君曰某不孝，迁奉致失期。未得如有失，既得涕满颐。嗟我诚寡陋，识君顾已迟。一朝来短札，谓我从此辞。皎皎真白驹，安得施絷维。戴侯旧山长，参语心相知。谓余当诗此，颓风激浇漓。世出世间法，君方探玄机。引證即剩语，焉用骫骳词。衡阳尚寄书，当有鸿雁归。后会渺无日，为赋古别离。
送刘晋父监岳
作者：楼钥
朝代：宋

济南刘夫子，生来逢百罹。
乃翁负长才，宦游至京西。
时当建炎间，寇盗纷不齐。
转徙入湖广，一家屡阽危。
五羊买海舟，万里向鲒埼。
舟破投永嘉，有如鸟择栖。
哀哀老治中，藁葬山之垂。
母家在衡阳，孤嫠往相依。
久卧漳滨疾，羁穷命如丝。
事母以孝闻，执丧礼无亏。
庐墓屏荤茹，至行彻丹墀。
有诏宠数蕃，得官祇奉祠。
行年六十二，霜髯照厖眉。
慨然念防墓，千里来海涯。
西山如莲华，古今冢纍纍。
况此久宿草，芜秽不復治。
孝思虽甚切，冥漠何从推。
行道为兴嘆，智力无所施。
有僧几九龄，自言记当时。
君闻亟叩请，东冈指荒基。
吾师慕泓公，少也从吾师。
墓中有版识，仓猝不暇碑。
素棺无石椁，灰炭周四围。
君方感斯言，钻穴从旁窥。
其言皆可验，自此不置疑。
惟余盖棺木，遗骨不堪移。
斲石表故阡，遂塞无穷悲。
此僧老而壮，斗酒如覆巵。
与君登山椒，下上几如飞。
竣事才数日，溘然不可为。
孝感人益仰，真有神相之。
君曰某不孝，迁奉致失期。
未得如有失，既得涕满颐。
嗟我诚寡陋，识君顾已迟。
一朝来短札，谓我从此辞。
皎皎真白驹，安得施絷维。
戴侯旧山长，参语心相知。
谓余当诗此，颓风激浇漓。
世出世间法，君方探玄机。
引证即剩语，焉用骫骳词。
衡阳尚寄书，当有鸿鴈归。
后会渺无日，为赋古别离。
送刘淳叟博士倅豫章
作者：楼钥
朝代：宋
体裁：古风

熟知明主可忠言，奏牍方陈意已传。人言能逊千乘国，我自能补九重天。拔山转石孰难易，烂额徙薪谁后先。不用更论如许事，把君征袂且茫然。
送制帅林和叔归
作者：楼钥
朝代：宋

使君一何清，鹤骨天与瘦。
少年场屋声，六艺饱芳漱。
一行起作吏，所立已不苟。
立朝凛大节，论事几及溜。
发言必体国，平正无矫揉。
藜藿为不采，风采照宇宙。
出入有本末，眼见凡三就。
来不为苟合，荐召乃结绶。
去亦不好高，三宿徐出昼。
天官岂不贵，陈义坚素守。
赣川尝报政，復来守鄞鄮。
不求赫赫名，实出龚黄右。
情僞千万端，到眼辄空透。
抚民过婴儿，闾里息争斗。
姦胥及强梗，时用霹雳手。
人诵南山判，情通理亦究。
六邑俱帖静，称赞不容口。
律身至严冷，无能掣吾肘。
吏事精且勤，呼烛侵夜漏。
公退入家塾，诸孙后来秀。
吏卒不识面，洛诵出窗牖。
几年南塘路，来往困僵仆。
一朝平似掌，行歌纷老幼。
公心信如水，古井波不皱。
荣观处超然，轩冕亦何有。
翩翩欲赋归，排云屡腾奏。
庙论终不许，斯民方借寇。
上心重闵劳，祠官向庐阜。
阖境极攀恋，人人怀杜母。
君看卧辙人，谁能使奔走。
挽须不得留，百拜愿公寿。
老我幸同朝，倾盖已如旧。
联事东西省，交情久益厚。
我归公亦来，门户託云覆。
黄堂间参语，惟我甥与舅。
扬旌鸣鼓吹，贲此蓬荜陋。
清谈不及私，翁归况不受。
义命孰不知，践履或差缪。
惟公见善明，力行真耐久。
有时相与言，心同兰其臭。
掺袪宁忍别，追送列觞豆。
公虽不好饮，勉为引醇酎。
公去我亦隠，菽水翻綵袖。
花溪渺何许，望望几双堠。
千里共月明，怀人重搔首。
惟应折梅花，临风为三嗅。
送制帅林和叔归
作者：楼钥
朝代：宋

使君一何清，鹤骨天与瘦。少年场屋声，六艺饱芳漱。一行起作吏，所立已不苟。立朝凛大节，论事几及霤。发言必体国，平正无矫揉。藜藿为不采，风采照宇宙。出入有本末，眼见凡三就。来不为苟合，荐召乃结绶。去亦不好高，三宿徐出昼。天官岂不贵，陈义坚素守。赣川尝报政，复来守鄞鄮。不求赫赫名，实出龚黄右。情伪千万端，到眼辄空透。抚民过婴儿，闾里息争斗。奸胥及强梗，时用霹雳手。人诵南山判，情通理亦究。六邑俱帖静，称赞不容口。律身至严冷，无能掣吾肘。吏事精且勤，呼烛侵夜漏。公退入家塾，诸孙后来秀。吏卒不识面，洛诵出窗牖。几年南塘路，来往困僵仆。一朝平似掌，行歌纷老幼。公心信如水，古井波不皱。荣观处超然，轩冕亦何有。翩翩欲赋归，排云屡腾奏。庙论终不许，斯民方借寇。上心重闵劳，祠官向庐阜。阖境极攀恋，人人怀杜母。君看卧辙人，谁能使奔走。挽须不得留，百拜愿公寿。老我幸同朝，倾盖已如旧。联事东西省，交情久益厚。我归公亦来，门户托云覆。黄堂间参语，惟我甥与舅。扬旌鸣鼓吹，贲此蓬荜陋。清谈不及私，翁归况不受。义命孰不知，践履或差缪。惟公见善明，力行真耐久。有时相与言，心同兰其臭。掺袪宁忍别，追送列觞豆。公虽不好饮，勉为引醇酎。公去我亦隐，菽水翻綵袖。花溪渺何许，望望几双堠。千里共月明，怀人重搔首。惟应折梅花，临风为三嗅。
送卫清叔着作提举淮东·其一
作者：楼钥
朝代：宋

汉庭早已冠羣僊，阔步登瀛最少年。
窃叹岂惟年叵及，人门才业总翘然。
送卫清叔著作提举淮东
作者：楼钥
朝代：宋

汉庭早已冠群仙，阔步登瀛最少年。窃叹岂惟年叵及，人门才业总翘然。通泰牢盆亘海滨，宅家专欲用儒臣。淮南草木生颜色，又见龙头第一人。虎榜先登到凤池，前良多以十年期。虽知勇退急流去，壮岁功名会及时。羡君持节拜庭闱，未老双亲看綵衣。若过盖公烦问信，坐曹日念旧游稀。屡从樽酒接从容，叔宝风姿照座中。他日相逢年益老，棋坛尚可角雌雄。
送卫清叔著作提举淮东·其一
作者：楼钥
朝代：宋

汉庭早已冠群仙，阔步登瀛最少年。窃叹岂惟年叵及，人门才业总翘然。
送卫清叔著作提举淮东·其三
作者：楼钥
朝代：宋
体裁：七言绝句

虎榜先登到凤池，前良多以十年期。虽知勇退急流去，壮岁功名会及时。
送卫清叔著作提举淮东·其二
作者：楼钥
朝代：宋
体裁：七言绝句

通泰牢盆亘海滨，宅家专欲用儒臣。淮南草木生颜色，又见龙头第一人。
送卫清叔著作提举淮东·其五
作者：楼钥
朝代：宋
体裁：七言绝句

屡从樽酒接从容，叔宝风姿照座中。他日相逢年益老，棋坛尚可角雌雄。
送卫清叔著作提举淮东·其四
作者：楼钥
朝代：宋
体裁：七言绝句

羡君持节拜庭闱，未老双亲看綵衣。若过盖公烦问信，坐曹日念旧游稀。
送叔韶弟宰华亭
作者：楼钥
朝代：宋

试邑云间事最多，直将心力细砻磨。固知三泖五茸胜，其柰千疮百孔何。敏手未须施霹雳，疲民正欲听弦歌。规模稳作三年计，徐上青云鬓未皤。
送叔韶弟宰华亭
作者：楼钥
朝代：宋

试邑云间事最多，直将心力细礲磨。
固知三泖五茸胜，其柰千疮百孔何。
敏手未须施霹雳，疲民正欲听絃歌。
规橅稳作三年计，徐上青云鬓未皤。
送叔韶弟赴官钱清
作者：楼钥
朝代：宋
体裁：五言律诗

蕞尔钱清镇，兹行正为贫。九夷犹可处，十室岂无人。官守毋卑小，城居缓卜邻。老夫平日事，所至若终身。
送吕周辅宗丞守崇庆
作者：楼钥
朝代：宋

从昔传家学，当今良史才。声名冠西蜀，风节象东台。朝迹收何速，归心挽不回。一麾从此去，万里可能来。旧矣唐安郡，龙潜府号新。当年一绛帐，今日两朱轮。民意来何暮，仁声煖似春。剑南毋恋却，鳌禁要词人。秘甚先天学，谁传陆士龙。上方留自近，天岂不相容。契托君家厚，情惟我辈钟。慇勤训犹子，他日使追踪。
送吕周辅宗丞守崇庆·其一
作者：楼钥
朝代：宋

从昔传家学，当今良史才。
声名冠西蜀，风节象东台。
朝蹟收何速，归心挽不回。
一麾从此去，万里可能来。
送吕周辅宗丞守崇庆·其一
作者：楼钥
朝代：宋

从昔传家学，当今良史才。声名冠西蜀，风节象东台。朝迹收何速，归心挽不回。一麾从此去，万里可能来。
送吕周辅宗丞守崇庆·其三
作者：楼钥
朝代：宋

秘甚先天学，谁传陆士龙。上方留自近，天岂不相容。契托君家厚，情惟我辈钟。慇勤训犹子，他日使追踪。
送吕周辅宗丞守崇庆·其三
作者：楼钥
朝代：宋

秘甚先天学，谁传陆士龙。
上方留自近，天岂不相容。
契託君家厚，情惟我辈钟。
慇懃训犹子，他日使追踪。
送吕周辅宗丞守崇庆·其二
作者：楼钥
朝代：宋

旧矣唐安郡，龙潜府号新。
当年一绛帐，今日两朱轮。
民意来何暮，仁声暖似春。
剑南毋恋却，鳌禁要词人。
送吕周辅宗丞守崇庆·其二
作者：楼钥
朝代：宋

旧矣唐安郡，龙潜府号新。当年一绛帐，今日两朱轮。民意来何暮，仁声煖似春。剑南毋恋却，鳌禁要词人。
送吴参议
作者：楼钥
朝代：宋
体裁：五言排律

才气勇无前，人推季子贤。侯藩联剖竹，制幕晚依莲。势利从身外，风流到酒边。四明欣会遇，两载得周旋。为记题名石，仍吟达观篇。留行何及矣，执别但茫然。我已甘投老，君方欲引年。未知重见日，目断五湖船。
送周君可宰会稽
作者：楼钥
朝代：宋

作邑诚匪易，况子之稽山。
银茜视两赤，朝家知其难。
鼎鼎数万户，赋重民生囏。
山陵五云飞，办护力更殚。
预买万世敝，法贪至于残。
越人瘠已甚，当馈几发叹。
名臣为竭力，减额宜少宽。
不齐物之情，兹事终变翻。
箕敛及鸡豚，诡户多容姦。
竟未得要领，条令何其烦。
通才善剸剧，南康遂通班。
诚心试求之，要使后可观。
古仕不出乡，习俗皆素闲。
东嘉尝客授，寻乃乘朱轓。
略如仕于乡，非意不得干。
况昔摄邑久，疾苦知民间。
故吏想犹在，疲氓知长官。
宜若差易耳，未免送以言。
权虽与正同，事体终两般。
趣办不计久，为真事多端。
遇事勿生风，三思庶能安。
试登宽简堂，取我前碑看。
六一真格言，坐右当铭盘。
向来难奉母，版舆今似潘。
外尽抚字劳，退公悦慈颜。
莲峯声望重，待子兴门阑。
勉哉发政誉，行矣闻天关。
送周君可宰会稽
作者：楼钥
朝代：宋

作邑诚匪易，况子之稽山。银茜视两赤，朝家知其难。鼎鼎数万户，赋重民生艰。山陵五云飞，办护力更殚。预买万世敝，法贪至于残。越人瘠已甚，当馈几发叹。名臣为竭力，减额宜少宽。不齐物之情，兹事终变翻。箕敛及鸡豚，诡户多容奸。竟未得要领，条令何其烦。通才善剸剧，南康遂通班。诚心试求之，要使后可观。古仕不出乡，习俗皆素闲。东嘉尝客授，寻乃乘朱轓。略如仕于乡，非意不得干。况昔摄邑久，疾苦知民间。故吏想犹在，疲氓知长官。宜若差易耳，未免送以言。权虽与正同，事体终两般。趣办不计久，为真事多端。遇事勿生风，三思庶能安。试登宽简堂，取我前碑看。六一真格言，坐右当铭盘。向来难奉母，版舆今似潘。外尽抚字劳，退公悦慈颜。莲峰声望重，待子兴门阑。勉哉发政誉，行矣闻天关。
送姜子谦丞于潜
作者：楼钥
朝代：宋

处则有超莲，出则将哦松。
眉宇无一尘，出处皆雍容。
君看妙莲华，本出污泥中。
两松痛埽溉，下有簿书丛。
污洁无二致，喧寂本亦同。
于潜今畿邑，蜀道万里通。
至今存古意，民风尚醇醲。
一邑既当问，尤宜抚疲癃。
蓝田文最高，后学仰韩公。
彼言盖有激，昧者但称工。
成案漫不省，丞哉岂真聋。
姜氏太岳后，夷门慕家风。
教子延名师，列碑多儒宗。
宫庠既开荒，书种庆所钟。
换桂双枝秀，益见笔研功。
后生日加勉，衣钵传无穷。
君才有余刃，壮行气方充。
功名此椎轮，劲翮看摩空。
我归幸同社，棋酒时相从。
尊前不忍别，吟愁夕阳舂。
我家老扬州，五纪有遗踪。
向来耕织图，为烦访溪翁。
送姜子谦丞于潜
作者：楼钥
朝代：宋

处则有超莲，出则将哦松。眉宇无一尘，出处皆雍容。君看妙莲华，本出污泥中。两松痛埽溉，下有簿书丛。污洁无二致，喧寂本亦同。于潜今畿邑，蜀道万里通。至今存古意，民风尚醇醲。一邑既当问，尤宜抚疲癃。蓝田文最高，后学仰韩公。彼言盖有激，昧者但称工。成案漫不省，丞哉岂真聋。姜氏太岳后，夷门慕家风。教子延名师，列碑多儒宗。宫庠既开荒，书种庆所钟。换桂双枝秀，益见笔研功。后生日加勉，衣钵传无穷。君才有馀刃，壮行气方充。功名此椎轮，劲翮看摩空。我归幸同社，棋酒时相从。尊前不忍别，吟愁夕阳舂。我家老扬州，五纪有遗踪。向来耕织图，为烦访溪翁。
送姜子谦宰钟离
作者：楼钥
朝代：宋

濠梁自古扬州域，禹娶涂山城尚留。
钟离虽尝作楚县，子男之国书春秋。
卑梁争桑起吴衅，阴陵失道除汉雠。
嬴秦属之九江郡，典午置郡任愈优。
萧梁尤重北徐镇，高齐又为西楚州。
贞观割淮疆理失，元和加水号名修。
阳冰篆虎书户册，奇画于今照谯楼。
浮山筑堰谁与谋，漫引童谣为激沟。
役工沈铁不胜计，欲灌寿阳为废丘。
雾昏三日水怪出，一决空贻千古羞。
上格下格果何在，西濠东濠犹并流。
守边在人不在险，险阻如故事不侔。
元魏拥兵数十万，义之坚守窜其酋。
向来横涧一失据，凛凛重贻宵旰忧。
刺史旧带两城使，涡口两城今在不。
君侯妙年笔为投，名位讵肯卑微休。
世科高挹更膴仕，哦松壮志未足酬。
欲效金城上方略，宦游直到穷边头。
三光五岳气犹分，故疆慨想何时收。
邑事不足烦大手，往访古今资远猷。
老我无用重多病，为君相与数觥筹。
棋社冷落故人少，况復临风送行舟。
看君径赴功名会，努力自取公与侯。
又闻鱼台在近境，谁知鱼乐如庄周。
烽沈柝静若多暇，从容何惜观游鯈。
送姜子谦宰钟离
作者：楼钥
朝代：宋

濠梁自古扬州域，禹娶涂山城尚留。钟离虽尝作楚县，子男之国书春秋。卑梁争桑起吴衅，阴陵失道除汉雠。嬴秦属之九江郡，典午置郡任愈优。萧梁尤重北徐镇，高齐又为西楚州。贞观割淮疆理失，元和加水号名脩。阳冰篆虎书户册，奇画于今照谯楼。浮山筑堰谁与谋，漫引童谣为激沟。役工沈铁不胜计，欲灌寿阳为废丘。雾昏三日水怪出，一决空贻千古羞。上格下格果何在，西濠东濠犹并流。守边在人不在险，险阻如故事不侔。元魏拥兵数十万，义之坚守窜其酋。向来横涧一失据，凛凛重贻宵旰忧。刺史旧带两城使，涡口两城今在不。君侯妙年笔为投，名位讵肯卑微休。世科高挹更膴仕，哦松壮志未足酬。欲效金城上方略，宦游直到穷边头。三光五岳气犹分，故疆慨想何时收。邑事不足烦大手，往访古今资远猷。老我无用重多病，为君相与数觥筹。棋社冷落故人少，况复临风送行舟。看君径赴功名会，努力自取公与侯。又闻鱼台在近境，谁知鱼乐如庄周。烽沈柝静若多暇，从容何惜观游鯈。
送孙子祥赴新昌主簿
作者：楼钥
朝代：宋

高士不为簿，子严论独殊。不遭何不可，而况主簿乎。夫君岂其裔，南明筮仕初。要知官无卑，禄可代耕锄。正须勾小稽，使民能乐输。矧复兼尉曹，鼠窃随除驱。两职去民近，亨途此权舆。君诚吾里秀，贤厚素有馀。埋蛇有阴德，映雪读古书。起家决儒科，乡评足名誉。妻以兄之子，相与久相娱。小别不足惜，未免掺子袪。邑境连台剡，好山环四隅。二子丞邻封，川陆通舟车。乘兴或一往，径欲造庭除。公馀想绩文，尤当惜居诸。会看兴公赋，掷地金声如。
送孙子祥赴新昌主簿
作者：楼钥
朝代：宋

高士不为簿，子严论独殊。
不遭何不可，而况主簿乎。
夫君岂其裔，南明筮仕初。
要知官无卑，禄可代耕锄。
正须勾小稽，使民能乐输。
矧復兼尉曹，鼠窃随除驱。
两职去民近，亨途此权舆。
君诚吾里秀，贤厚素有余。
埋蛇有阴德，映雪读古书。
起家决儒科，乡评足名誉。
妻以兄之子，相与久相娱。
小别不足惜，未免掺子袪。
邑境连台剡，好山环四隅。
二子丞邻封，川陆通舟车。
乘兴或一往，径欲造庭除。
公余想绩文，尤当惜居诸。
会看兴公赋，掷地金声如。
送季舅汪江州
作者：楼钥
朝代：宋

清直如公天自知，晚年百顺了无亏。九成台下方还旆，五老峰前又拥麾。题坐喜逢陈仲举，据床好继庾元规。太平散吏无由到，倚听中和乐职诗。舅甥相与自垂髫，游宦归来鬓已凋。坐上可无车武子，酒酣时赖盖宽饶。喜公自此驱千骑，顾我从今守一瓢。间与适斋同怅望，草堂樽酒幸清朝。
送季舅汪江州·其一
作者：楼钥
朝代：宋
体裁：七言律诗

清直如公天自知，晚年百顺了无亏。九成台下方还旆，五老峰前又拥麾。题坐喜逢陈仲举，据床好继庾元规。太平散吏无由到，倚听中和乐职诗。
送季舅汪江州·其二
作者：楼钥
朝代：宋

舅甥相与自垂髫，游宦归来鬓已凋。坐上可无车武子，酒酣时赖盖宽饶。喜公自此驱千骑，顾我从今守一瓢。间与适斋同怅望，草堂樽酒幸清朝。
送季舅汪江州·其二
作者：楼钥
朝代：宋

舅甥相与自垂髫，游宦归来鬓已凋。
坐上可无车武子，酒酣时頼盖宽饶。
喜公自此驱千骑，顾我从今守一瓢。
间与适斋同怅望，草堂樽酒幸清朝。
送安行表兄葬次韵
作者：楼钥
朝代：宋
体裁：七言律诗

深沈仙洞锁神清，万壑松声不似晴。宿草它年空怅望，生刍今日寓精诚。山川气象浑如旧，剑佩风姿俨若生。犹记玉音称酷似，始知无忌乃其甥。
送宣宗禹保宁军掌书记
作者：楼钥
朝代：宋

宣之为姓世所稀，暇日试为君家推。
宋之宣公舍与夷，子孙相承此为基。
或云出自鲁宣伯，元和姓纂言则非。
西京功臣虎与义，侯封累世皆宗枝。
盛哉云阳宣巨公，光武称其胜二龚。
酆为司空怀在赵，遥遥久矣无亢宗。
君家本自太末来，世以儒术为家风。
尚及詹识诸父行，君方髫龀成孤童。
艰难历徧屹中立，五行俱下攻时习。
自从一登贤士庭，贵名日起人谁及。
舍选真似青铜钱，一跃龙门浪三级。
吾乡惊喜破天荒，归见朋俦愈谦挹。
宝婺古郡名浙东，往泛绿水依芙蓉。
如君入幕假途尔，及今民事宜加工。
亨途万里才发轫，掺袪勿使金樽空。
从今家声当愈大，坐使宣氏崔卢同。
送宣宗禹保宁军掌书记
作者：楼钥
朝代：宋

宣之为姓世所稀，暇日试为君家推。宋之宣公舍与夷，子孙相承此为基。或云出自鲁宣伯，元和姓纂言则非。西京功臣虎与义，侯封累世皆宗枝。盛哉云阳宣巨公，光武称其胜二龚。酆为司空怀在赵，遥遥久矣无亢宗。君家本自太末来，世以儒术为家风。尚及詹识诸父行，君方髫龀成孤童。艰难历遍屹中立，五行俱下攻时习。自从一登贤士庭，贵名日起人谁及。舍选真似青铜钱，一跃龙门浪三级。吾乡惊喜破天荒，归见朋俦愈谦挹。宝婺古郡名浙东，往泛绿水依芙蓉。如君入幕假途尔，及今民事宜加工。亨途万里才发轫，掺袪勿使金樽空。从今家声当愈大，坐使宣氏崔卢同。
送张子宓分教澧阳
作者：楼钥
朝代：宋

澧阳渺何许，远在天尽头。
顷为郡楼记，图志不可求。
王侯录故实，颇亦费冥搜。
忠以申明着，学有车公优。
外挹兰江水，下俯僊明洲。
读书记群玉，采药思浮丘。
况得子厚语，谓冠汉南州。
见谓颇详尽，丰碑照城陬。
可怜城与楼，百姓不知修。
乃知尚有遗，家传载邺侯。
张君将客授，盖尝叙其由。
为我谢澧人，聊以遮前羞。
君家世为儒，青箱袭箕裘。
太玄洎潜虚，探赜深可鈎。
君才兼数器，博洽谁与俦。
南庙推第一，鵰鹗快九秋。
得官愈嗜学，手抄不能休。
馆殿要人物，众宝登琳璆。
演纶及视草，如君真胜流。
兰芷生颜色，暂烦为远游。
君方俟瓜时，相依意绸缪。
樽酒接从容，诗篇更唱酬。
论文究今昔，析理到孔周。
老我澹无伴，掺袪不容留。
别乘澹庵子，倾盖当相投。
公余文字饮，能思故人不。
送张子宓分教澧阳
作者：楼钥
朝代：宋

澧阳渺何许，远在天尽头。顷为郡楼记，图志不可求。王侯录故实，颇亦费冥搜。忠以申明著，学有车公优。外挹兰江水，下俯仙明洲。读书记群玉，采药思浮丘。况得子厚语，谓冠汉南州。见谓颇详尽，丰碑照城陬。可怜城与楼，百姓不知修。乃知尚有遗，家传载邺侯。张君将客授，盖尝叙其由。为我谢澧人，聊以遮前羞。君家世为儒，青箱袭箕裘。太玄洎潜虚，探赜深可钩。君才兼数器，博洽谁与俦。南庙推第一，雕鹗快九秋。得官愈嗜学，手抄不能休。馆殿要人物，众宝登琳璆。演纶及视草，如君真胜流。兰芷生颜色，暂烦为远游。君方俟瓜时，相依意绸缪。樽酒接从容，诗篇更唱酬。论文究今昔，析理到孔周。老我澹无伴，掺袪不容留。别乘澹庵子，倾盖当相投。公馀文字饮，能思故人不。
送张定叟尚书镇襄阳
作者：楼钥
朝代：宋

公家忠献公，勋名照穹壤。南轩传圣学，后进斗山仰。尚书天分高，百间真朗朗。日坐四益堂，濡染助涵养。小出辄惊世，发誉自英簜。两朝倚才刃，三接承睿奖。堂堂尹京手，风采汉张敞。九街寝桴鼓，终朝清讼缿。污流化清沟，闹市锄巨驵。铃斋昼无人，士友厚吾党。政成化自行，谈笑挥浩穰。皇家重阃寄，拊髀劳注想。颇牧起禁中，帝曰汝其往。人多惜公去，地位切台两。惟公不择地，引义犹慨慷。隃度更周询，千里若寻丈。再拜受临遣，因得进忠谠。边臣固多事，备禦当素讲。要须久其任，百弊随刬磢。愿假臣岁月，表里如指掌。人材固不乏，第一戒欺罔。朴拙胜巧心，好佞宁木彊。愿求忠信士，枉直谨诛赏。更须宽辔策，奏请应如响。上问卿何先，安静最为上。上忧襄汉间，平楚欠遮障。公因论形势，衮衮到逊抗。是时晋在洛，武昌势相向。是为必争地，南北谨堤防。今虽居上游，事与古殊状。狂虏纵欲来，无处可传饷。况今三垂静，皇灵方远畅。与蜀相掎角，国势自增壮。尚期效尺寸，才疏意非广。忠肝气凛凛，秋旻足排荡。上喜忧顾宽，趣行开玉帐。捐金示优宠，谕赐烦上相。惟公最得士，离别俱惘惘。荐绅纷祖饯，直欲倾家酿。赋诗写胸臆，一一成技痒。家声与国事，负荷有馀量。边头十万兵，公临如挟纩。吾闻胡运穷，群酋欲争长。不戢将自焚，前辙有狂炀。当为不可胜，有和谨毋倡。千载羊叔子，制敌恢天网。行将友斯人，山川固无恙。备成抚机动，应烦护诸将。功高归未晚，会见登弼亮。他时名父子，继踵凌烟像。
送张定叟尚书镇襄阳
作者：楼钥
朝代：宋

公家忠献公，勋名照穹壤。
南轩传圣学，后进斗山仰。
尚书天分高，百间真朗朗。
日坐四益堂，濡染助涵养。
小出辄惊世，发誉自英簜。
两朝倚才刃，三接承睿奬。
堂堂尹京手，风采汉张敞。
九街寝桴鼓，终朝清讼缿。
污流化清沟，闹市锄巨驵。
铃斋昼无人，士友厚吾党。
政成化自行，谈笑挥浩穰。
皇家重阃寄，拊髀劳注想。
颇牧起禁中，帝曰汝其往。
人多惜公去，地位切台两。
惟公不择地，引义犹慨慷。
隃度更周询，千里若寻丈。
再拜受临遣，因得进忠谠。
边臣固多事，备御当素讲。
要须久其任，百弊随刬磢。
愿假臣岁月，表裏如指掌。
人材固不乏，第一戒欺罔。
朴拙胜巧心，好佞宁木彊。
愿求忠信士，枉直谨诛赏。
更须宽辔策，奏请应如响。
上问卿何先，安静最为上。
上忧襄汉间，平楚欠遮障。
公因论形势，衮衮到逊抗。
是时晋在洛，武昌势相向。
是为必争地，南北谨堤防。
今虽居上游，事与古殊状。
狂虏纵欲来，无处可传饷。
况今三垂静，皇灵方远畅。
与蜀相掎角，国势自增壮。
尚期效尺寸，才疎意非广。
忠肝气凛凛，秋旻足排荡。
上喜忧顾宽，趣行开玉帐。
捐金示优宠，谕赐烦上相。
惟公最得士，离别俱惘惘。
荐绅纷祖饯，直欲倾家酿。
赋诗写胸臆，一一成技痒。
家声与国事，负荷有余量。
边头十万兵，公临如挟纩。
吾闻胡运穷，群酋欲争长。
不戢将自焚，前辙有狂炀。
当为不可胜，有和谨毋倡。
千载羊叔子，制敌恢天网。
行将友斯人，山川固无恙。
备成抚机动，应烦护诸将。
功高归未晚，会见登弼亮。
他时名父子，继踵凌烟像。
送春·其一
作者：楼钥
朝代：宋

飞花一片减风光，不待红稀意已伤。
今岁余春能几许，浮生此日更须忙。
陇头有雨麦初秀，林下无人兰自芳。
夜倚疎棂诵佳句，好风如水月如霜。
送春·其一
作者：楼钥
朝代：宋

飞花一片减风光，不待红稀意已伤。今岁馀春能几许，浮生此日更须忙。陇头有雨麦初秀，林下无人兰自芳。夜倚疏棂诵佳句，好风如水月如霜。
送春·其二
作者：楼钥
朝代：宋

花披催蝶舞，柳暗受莺迁。过眼忽新梦，回头谁少年。溪云随笋供，山雨近梅天。诗思正无赖，一声来杜鹃。
送春·其二
作者：楼钥
朝代：宋

花披催蝶舞，柳暗受莺迁。过眼忽新梦，回头谁少年。溪云随笋供，山雨近梅天。诗思正无赖，一声来杜鹃。飞花一片减风光，不待红稀意已伤。今岁馀春能几许，浮生此日更须忙。陇头有雨麦初秀，林下无人兰自芳。夜倚疏棂诵佳句，好风如水月如霜。
送春·其二
作者：楼钥
朝代：宋

花披催蝶舞，柳暗受鶑迁。
过眼忽新梦，回头谁少年。
溪云随笋供，山雨近梅天。
诗思正无頼，一声来杜鹃。
送曾南仲寺丞守永嘉
作者：楼钥
朝代：宋
体裁：七言律诗

六和久坐趣归鞭，却送旌麾水竹边。无说可裨新令尹，有诗重送老同年。城隅绿竹今安否，庭下朱栾定俨然。回首东州真梦境，羡君此去若登仙。
送曾无玷寺丞守池阳
作者：楼钥
朝代：宋

我朝衣冠盛，名家数三曾。
南丰暨赣川，后起参温陵。
迩来螺川族，骎骎着簪缨。
春风鴈塔中，参差见姓名。
君才素颖出，健笔随纵横。
江右两壮县，谈笑政已成。
河阳桃李花，武城絃歌声。
入朝八九载，去拥池阳旌。
年家有旧好，一见意气倾。
更因刘御史，为君写先铭。
去年叨省郎，君亦转为丞。
中都但交谒，名纸空毛生。
惟因候宾庑，接膝倾交情。
分阴尤可惜，翻恐倒屣迎。
阿连幸为寮，庶几多合并。
宁知成勇退，拂袖寻归程。
秋浦素简静，不足烦公行。
要当试盘错，才刃新发硎。
似闻有剧部，或已荐长卿。
君其少停骖，有诏来皇扃。
送曾无玷寺丞守池阳
作者：楼钥
朝代：宋

我朝衣冠盛，名家数三曾。南丰暨赣川，后起参温陵。迩来螺川族，骎骎著簪缨。春风雁塔中，参差见姓名。君才素颖出，健笔随纵横。江右两壮县，谈笑政已成。河阳桃李花，武城弦歌声。入朝八九载，去拥池阳旌。年家有旧好，一见意气倾。更因刘御史，为君写先铭。去年叨省郎，君亦转为丞。中都但交谒，名纸空毛生。惟因候宾庑，接膝倾交情。分阴尤可惜，翻恐倒屣迎。阿连幸为寮，庶几多合并。宁知成勇退，拂袖寻归程。秋浦素简静，不足烦公行。要当试盘错，才刃新发硎。似闻有剧部，或已荐长卿。君其少停骖，有诏来皇扃。
送朱叔止守南剑
作者：楼钥
朝代：宋

舍人簪笔旧甘泉，家学相传子姓贤。未羡夹河为太守，阿连剖竹向封川。槜李曾蜚剸剧声，贰车仍赞虎头城。朱轓小试承流手，要继桐乡循吏名。万竹蟠山喉不乾，两龙潜水气犹寒。郡斋见说真图画，公退何妨一倚栏。下水上山腰带州，人家无数起危楼。遨头不用喧箫鼓，祇把清诗纪胜游。同盟东下或西征，老我惟知管送迎。祇恐政成登省户，未容归骑向西城。名画法书知几编，俸馀宁复计求田。麻沙剩买新文字，归满米家书画船。
送朱叔止守南剑·其一
作者：楼钥
朝代：宋
体裁：七言绝句

舍人簪笔旧甘泉，家学相传子姓贤。未羡夹河为太守，阿连剖竹向封川。
送朱叔止守南剑·其三
作者：楼钥
朝代：宋

万竹蟠山喉不乾，两龙潜水气犹寒。郡斋见说真图画，公退何妨一倚栏。
送朱叔止守南剑·其三
作者：楼钥
朝代：宋

万竹蟠山喉不干，两龙潜水气犹寒。
郡斋见说真图画，公退何妨一倚栏。
送朱叔止守南剑·其二
作者：楼钥
朝代：宋
体裁：七言绝句

槜李曾蜚剸剧声，贰车仍赞虎头城。朱轓小试承流手，要继桐乡循吏名。
送朱叔止守南剑·其五
作者：楼钥
朝代：宋
体裁：七言绝句

同盟东下或西征，老我惟知管送迎。祇恐政成登省户，未容归骑向西城。
送朱叔止守南剑·其六
作者：楼钥
朝代：宋

名画法书知几编，俸余宁復计求田。
麻沙剩买新文字，归满米家书画船。
送朱叔止守南剑·其六
作者：楼钥
朝代：宋

名画法书知几编，俸馀宁复计求田。麻沙剩买新文字，归满米家书画船。
送朱叔止守南剑·其四
作者：楼钥
朝代：宋
体裁：七言绝句

下水上山腰带州，人家无数起危楼。遨头不用喧箫鼓，祇把清诗纪胜游。
送朱季公倅严陵
作者：楼钥
朝代：宋
体裁：七言律诗

朱家族裔甲龙舒，循吏清名史特书。止为啬夫恩所部，至今庙食盛乡闾。舍人曾赋严公濑，季子方题仲举舆。但向棠阴增蔽芾，桐乡今却在桐庐。
送朱季公守封川
作者：楼钥
朝代：宋

韶阳生长十馀年，城郭重经固宛然。叹息紫微仙去久，尚馀遗墨照山川。桐乡汉有大司农，封守今推陈秀公。君向邦人著遗爱，近追相业远家风。乡评久说雁行贤，剖竹封川与剑川。不用对床风雨约，政成同取旧青毡。吾乡棋社寖凋零，赖有朱家好弟兄。举酒看看故人少，阳关莫唱断肠声。妙舞清歌有二姝，后堂曾见绣罗襦。岭南太守风流胜，不用归舟载绿珠。
送朱季公守封川·其一
作者：楼钥
朝代：宋

韶阳生长十余年，城郭重经固宛然。
嘆息紫微仙去久，尚余遗墨照山川。
送朱季公守封川·其一
作者：楼钥
朝代：宋

韶阳生长十馀年，城郭重经固宛然。叹息紫微仙去久，尚馀遗墨照山川。
送朱季公守封川·其三
作者：楼钥
朝代：宋

乡评久说雁行贤，剖竹封川与剑川。不用对床风雨约，政成同取旧青毡。
送朱季公守封川·其三
作者：楼钥
朝代：宋

乡评久说鴈行贤，剖竹封川与剑川。
不用对床风雨约，政成同取旧青毡。
送朱季公守封川·其二
作者：楼钥
朝代：宋

桐乡汉有大司农，封守今推陈秀公。
君向邦人着遗爱，近追相业远家风。
送朱季公守封川·其二
作者：楼钥
朝代：宋

桐乡汉有大司农，封守今推陈秀公。君向邦人著遗爱，近追相业远家风。
送朱季公守封川·其五
作者：楼钥
朝代：宋
体裁：七言绝句

妙舞清歌有二姝，后堂曾见绣罗襦。岭南太守风流胜，不用归舟载绿珠。
送朱季公守封川·其四
作者：楼钥
朝代：宋

吾乡棋社寖凋零，赖有朱家好弟兄。举酒看看故人少，阳关莫唱断肠声。
送朱季公守封川·其四
作者：楼钥
朝代：宋

吾乡棋社寖凋零，頼有朱家好弟兄。
举酒看看故人少，阳关莫唱断肠声。
送李伯和吏部提举浙东伯珍寺丞将漕夔门
作者：楼钥
朝代：宋
体裁：七言律诗

奕奕君家好弟兄，皇华交映棣华明。几年并列金闺彦，同日俱持玉节行。万里往临夔子国，一江先到越王城。会闻归取青毡旧，都似当年老贰卿。
送杓孙随侍上虞
作者：楼钥
朝代：宋
体裁：七言律诗

阿斗生来十五年，未曾一日去翁前。闻诗勿废家庭问，习吏仍求城旦篇。婚宦有涯真是幸，巾箱所蓄要相传。荣罍虽小性非鲁，口授诗书加爱怜。
送杨嗣勋校书守眉山
作者：楼钥
朝代：宋

我生东南陬，不识蜀道难。观君眉宇秀，想见岷峨山。汉廷射策时，连璧照鸳班。伯氏书万言，逸驾不可攀。兹焉从君游，颇得窥一斑。仙凡隔弱水，接辞良亦艰。矧兹万里别，望望何当还。三苏骑鲸去，词章满人间。岂无后来者，遗珠有馀叹。愿君效乐全，飞章达天关。报国此最急，馀事付等闲。宣室行见思，朝暮当予环。别语敢言诗，属联不容悭。
送杨嗣勋校书守眉山
作者：楼钥
朝代：宋

我生东南陬，不识蜀道难。
观君眉宇秀，想见岷峨山。
汉廷射策时，连璧照鸳班。
伯氏书万言，逸驾不可攀。
兹焉从君游，颇得窥一斑。
僊凡隔弱水，接辞良亦艰。
矧兹万里别，望望何当还。
三苏骑鲸去，词章满人间。
岂无后来者，遗珠有余嘆。
愿君效乐全，飞章达天关。
报国此最急，余事付等闲。
宣室行见思，朝暮当予环。
别语敢言诗，属联不容悭。
送杨廷秀秘监赴江东漕
作者：楼钥
朝代：宋

平生杨诚斋，可仰不可见。去年尺一书，老韩忽同传。道山故仙伯，再上右文殿。蓬莱几清浅，笔力愈雄健。独挟风雅辀，孰敢当白战。一官定一集，流传殆千卷。拙工见大匠，有技不敢献。谁持斫鬃篇，径彻岩下电。诵之百寮上，惭汗几被面。公今欲何之，江左去乘传。鼻閒长栩栩，仕已忘欣怨。英英日暮云，荐绅极追恋。挽公不得留，觞豆纷祖饯。惟应三山高，须公和江练。君王念畴昔，临遣尤缱绻。公乎遂来归，密侍清閒燕。坐寝淮南谋，如彼雪见睍。从容处筹帷，侵疆归古汴。
送杨廷秀秘监赴江东漕
作者：楼钥
朝代：宋

平生杨诚斋，可仰不可见。
去年尺一书，老韩忽同传。
道山故僊伯，再上右文殿。
蓬莱几清浅，笔力愈雄健。
独挟风雅辀，孰敢当白战。
一官定一集，流传殆千卷。
拙工见大匠，有技不敢献。
谁持斫鬃篇，径彻岩下电。
诵之百寮上，惭汗几被面。
公今欲何之，江左去乘传。
鼻閒长栩栩，仕已忘欣怨。
英英日暮云，荐绅极追恋。
挽公不得留，觞豆纷祖饯。
惟应三山高，须公和江练。
君王念畴昔，临遣尤缱绻。
公乎遂来归，密侍清閒燕。
坐寝淮南谋，如彼雪见睍。
从容处筹帷，侵疆归古汴。
送杨晦叔提举浙西并寄陈表道
作者：楼钥
朝代：宋
体裁：七言律诗

两两郎星映使星，老人星彩对晶明。褰帷共喜行畿甸，洗印仍欣就帝城。五马况当恩始拜，三吴从此政尤清。便看瑞庆来称寿，同听嵩呼万岁声。
送林子方吏部将漕江东
作者：楼钥
朝代：宋

光尧三纪焕文章，宝阁岧峣谨秘藏。寓直到君才第四，皇华礼乐远增光。望郎三度到长安，垂上青云作好官。暂向江东一澄按，却归径著侍臣冠。自说嵇康七不堪，上教持节向江南。江南父老应相贺，见说清明似晦庵。殿庐官烛对风帘，郎舍修篁共一檐。别日苦多良晤少，掺袪不耐雨纤纤。
送林子方吏部将漕江东·其一
作者：楼钥
朝代：宋

光尧三纪焕文章，宝阁岧峣谨秘藏。寓直到君才第四，皇华礼乐远增光。
送林子方吏部将漕江东·其一
作者：楼钥
朝代：宋

光尧三纪焕文章，宝阁岧嶤谨秘藏。
寓直到君才第四，皇华礼乐远增光。
送林子方吏部将漕江东·其三
作者：楼钥
朝代：宋
体裁：七言绝句

自说嵇康七不堪，上教持节向江南。江南父老应相贺，见说清明似晦庵。
送林子方吏部将漕江东·其二
作者：楼钥
朝代：宋

望郎三度到长安，垂上青云作好官。
暂向江东一澄按，却归径着侍臣冠。
送林子方吏部将漕江东·其二
作者：楼钥
朝代：宋

望郎三度到长安，垂上青云作好官。暂向江东一澄按，却归径著侍臣冠。
送林子方吏部将漕江东·其四
作者：楼钥
朝代：宋
体裁：七言绝句

殿庐官烛对风帘，郎舍修篁共一檐。别日苦多良晤少，掺袪不耐雨纤纤。
送林宗丞浙东议幕
作者：楼钥
朝代：宋

先生风骨天与清，孤松野鹤何瘦生。
胸中落落笥五经，大篇短章笔纵横。
壮年文场诸老惊，俯仰世故双鬓星。
万事不理诗自鸣，笑视轩冕秋豪轻。
市者争利朝争名，着脚往往遭讥评。
先生四五官神京，又復归去鸿冥冥。
台家急贤理不应，况復寮旧离觞倾。
先生自喜得此行，禄粟可已啼号声。
秦望之山高且平，卧龙横亘环州城。
镜湖千顷波不兴，晋宋遗迹多豪英。
议幕了无尘务萦，抚物吊古皆关情。
我亦久矣怀沧溟，旦夕欲乘缇油屏。
相望纵復三数程，诗筒尚得寻前盟。
送林宗丞浙东议幕
作者：楼钥
朝代：宋

先生风骨天与清，孤松野鹤何瘦生。胸中落落笥五经，大篇短章笔纵横。壮年文场诸老惊，俯仰世故双鬓星。万事不理诗自鸣，笑视轩冕秋豪轻。市者争利朝争名，著脚往往遭讥评。先生四五官神京，又复归去鸿冥冥。台家急贤理不应，况复寮旧离觞倾。先生自喜得此行，禄粟可已啼号声。秦望之山高且平，卧龙横亘环州城。镜湖千顷波不兴，晋宋遗迹多豪英。议幕了无尘务萦，抚物吊古皆关情。我亦久矣怀沧溟，旦夕欲乘缇油屏。相望纵复三数程，诗筒尚得寻前盟。
送汪庄仲赴江东仓幕彊仲荆门签判
作者：楼钥
朝代：宋

不见适斋老，于今三四秋。弟兄登宦路，亲党驻行舟。老病无诗思，衰怀重别愁。外家门户盛，勉力绍箕裘。外氏蒙恩厚，文昌独我知。居惭酷似舅，喜有宁馨儿。遇事行方便，褆身谨护持。公馀定多暇，黄卷有馀师。蚤岁过秋浦，贪程不入关。君今参俭幕，时得上齐山。肤使资关决，贤侯伴宴閒。好音频寄我，赖此一开颜。之子游何许，平州更玉州。山川称胜绝，幕府信风流。翠巘寒逾秀，金莲夜不收。天涯念乡国，少上仲宣楼。见说荆门地，如门蔽楚荆。旧时为内郡，今日号边城。但守平平策，毋求赫赫名。勉哉关决际，从此振家声。
送汪庄仲赴江东仓幕彊仲荆门签判·其一
作者：楼钥
朝代：宋
体裁：五言律诗

不见适斋老，于今三四秋。弟兄登宦路，亲党驻行舟。老病无诗思，衰怀重别愁。外家门户盛，勉力绍箕裘。
送汪庄仲赴江东仓幕彊仲荆门签判·其三
作者：楼钥
朝代：宋

蚤岁过秋浦，贪程不入关。君今参俭幕，时得上齐山。肤使资关决，贤侯伴宴閒。好音频寄我，赖此一开颜。
送汪庄仲赴江东仓幕彊仲荆门签判·其三
作者：楼钥
朝代：宋

蚤岁过秋浦，贪程不入关。
君今参俭幕，时得上齐山。
肤使资关决，贤侯伴宴閒。
好音频寄我，頼此一开颜。
送汪庄仲赴江东仓幕彊仲荆门签判·其二
作者：楼钥
朝代：宋

外氏蒙恩厚，文昌独我知。
居惭酷似舅，喜有宁馨儿。
遇事行方便，褆身谨护持。
公余定多暇，黄卷有余师。
送汪庄仲赴江东仓幕彊仲荆门签判·其二
作者：楼钥
朝代：宋

外氏蒙恩厚，文昌独我知。居惭酷似舅，喜有宁馨儿。遇事行方便，褆身谨护持。公馀定多暇，黄卷有馀师。
送汪庄仲赴江东仓幕彊仲荆门签判·其五
作者：楼钥
朝代：宋
体裁：五言律诗

见说荆门地，如门蔽楚荆。旧时为内郡，今日号边城。但守平平策，毋求赫赫名。勉哉关决际，从此振家声。
送汪庄仲赴江东仓幕彊仲荆门签判·其四
作者：楼钥
朝代：宋
体裁：五言律诗

之子游何许，平州更玉州。山川称胜绝，幕府信风流。翠巘寒逾秀，金莲夜不收。天涯念乡国，少上仲宣楼。
送汪强仲还官所
作者：楼钥
朝代：宋
体裁：五言律诗

又向丹丘去，安书易往还。固应官事了，莫放旧书闲。问讯雪巢老，寄怀巾子山。经行皆梦境，自笑日苍颜。
送淳丞上虞
作者：楼钥
朝代：宋

我老不复仕，行将挂衣冠。两子俱贰令，官职恰一般。剡川且书考，上虞亦之官。人言易捧檄，归奉重亲欢。我意正不尔，期汝政可观。食焉怠其事，古训戒舍镘。汝职去民亲，簿书当细看。一邑无不问，正尔良独难。江海匝三垂，长堤捍惊湍。埭高几如山，潮至不留残。宣和有遗迹，能使潮浸滩。陂湖谨蓄泄，可以救旱乾。长沟济漕运，浚治令通宽。此皆丞所职，勿惮心力殚。江头有东山，永怀谢家安。邑有李与丰，况复居二潘。尚友更从游，问学加研钻。平时固知汝，廉谨无欺谩。涉世终未深，送汝能忘言。故乡去帝乡，舟驭多往还。失己固不可，待人亦多端。罔求违道誉，善遣非意干。穷达自有时，此理真如丹。聚散不足较，岂得长团栾。闲静我所便，汝其自加餐。有时或乘兴，往来二子间。踏雨送汝行，浮家当游般。走笔如家书，谁能苦雕剜。
送淳丞上虞
作者：楼钥
朝代：宋

我老不復仕，行将挂衣冠。
两子俱贰令，官职恰一般。
剡川且书考，上虞亦之官。
人言易捧檄，归奉重亲欢。
我意正不尔，期汝政可观。
食焉怠其事，古训戒舍镘。
汝职去民亲，簿书当细看。
一邑无不问，正尔良独难。
江海匝三垂，长堤捍惊湍。
埭高几如山，潮至不留残。
宣和有遗迹，能使潮浸滩。
陂湖谨蓄洩，可以救旱干。
长沟济漕运，浚治令通宽。
此皆丞所职，勿惮心力殚。
江头有东山，永怀谢家安。
邑有李与丰，况復居二潘。
尚友更从游，问学加研钻。
平时固知汝，廉谨无欺谩。
涉世终未深，送汝能忘言。
故乡去帝乡，舟驭多往还。
失己固不可，待人亦多端。
罔求违道誉，善遣非意干。
穷达自有时，此理真如丹。
聚散不足较，岂得长团栾。
闲静我所便，汝其自加餐。
有时或乘兴，往来二子间。
踏雨送汝行，浮家当游般。
走笔如家书，谁能苦雕剜。
送淳尉海陵併寄示潚
作者：楼钥
朝代：宋

处己幸寡过，居官勿愿余。
动成经岁别，賸寄几行书。
公退仍多学，心清任索居。
但知行所职，通塞听何如。
送淳尉海陵併寄示潚·其二
作者：楼钥
朝代：宋

处己幸寡过，居官勿愿余。
动成经岁别，剩寄几行书。
公退仍多学，心清任索居。
但知行所职，通塞听何如。
送淳尉海陵并寄示潚
作者：楼钥
朝代：宋

二子俱从宦，重亲足自怡。汝能行幼学，吾岂恨轻离。平日自知己，真心更与谁。临文有遗忘，此是忆儿时。处己幸寡过，居官勿愿馀。动成经岁别，剩寄几行书。公退仍多学，心清任索居。但知行所职，通塞听何如。
送淳尉海陵并寄示潚·其一
作者：楼钥
朝代：宋
体裁：五言律诗

二子俱从宦，重亲足自怡。汝能行幼学，吾岂恨轻离。平日自知己，真心更与谁。临文有遗忘，此是忆儿时。
送淳尉海陵并寄示潚·其二
作者：楼钥
朝代：宋

处己幸寡过，居官勿愿馀。动成经岁别，剩寄几行书。公退仍多学，心清任索居。但知行所职，通塞听何如。